BBC - Aelodau yn gwrthod symud o eglwys yn Y Rhondda\nDiweddarwyd: Dydd Llun, 4 Gorffennaf 2011, 10:01 GMT 11:01 UK\nAelodau yn gwrthod symud o eglwys yn Y Rhondda\nMae selogion Eglwys Yr Holl Saint ym mhentref Maerdy yn Y Rhondda wedi gwrthod gadael yr adeilad ar ôl yr oedfa yno ddydd Sul.Yn ôl y protestwyr dydyn nhw ddim am symud o'r adeilad i'r neuadd gymunedol leol. Yn ôl yr Eglwys yng Nghymru mae angen gwario £250,000 ar yr adeilad ac mae'n rhaid gwerthu'r safle. Cyngor Plwyfol Eglwysig wnaeth y penderfyniad cyn i'r Eglwys yng Nghymru roi sêl bendith. Roedd y gwasanaeth olaf yno ddydd Sul ac roedd yr aelodau am aros yno am ddeuddydd. Ond maen nhw'n benderfynol o aros yno tan eu bod yn cael eu dymuniad. Cafodd yr adeilad ei agor yn 1885. Dywedodd y cynghorydd sir, Gerwyn Evans, un o'r selogion ac un o'r protestwyr, bod yr adeilad "yn rhy dda i'w golli". Aros yn yr eglwysMae gan y protestwyr rota o ryw hanner dwsin o bobl sydd yn yr eglwys yn ystod y dydd a'r nos meddai Mr Evans. Mae cloch yr eglwys hefyd yn cael ei chanu bob awr tan 9pm er mwyn codi ymwybyddiaeth yn y pentref. Mae'r aelodau yn benderfynol o aros yn yr eglwys tan iddyn nhw achub yr adeilad\n"Dydan ni ddim yn credu ein bod yn cael cyfle i leisio'n barn," meddai. "Mae 'na griw sylweddol ym Maerdy sydd eisiau ei gadw fel eglwys. "Dwi' credu bod 'na ddyfodol iddo yma. "Nid cau yw'r unig opsiwn. Dwi'n credu y dylen nhw fod wedi ystyried pob opsiwn a dwi ddim yn credu eu bod nhw." Roedd dros 100 o bobl yn y gwasanaeth olaf. Mae Archesgob Cymru, Dr Barry Morgan, yn y gorffennol wedi dweud bod hwn yn fater sydd wedi cael ei drafod ac nad oes ateb arall wedi ei ganfod. "Dydi hwn ddim yn benderfyniad a wnaed ar hap, cafodd ei drafod sawl gwaith dros y blynyddoedd gan yr aelodau ond doedd 'na ddim ateb arall cyn cau. "Mae'n fater o ymarferoldeb ac i ddefnyddio adnoddau yn well er mwyn sicrhau bod modd addoli o hyd yn y gymuned ym Maerdy. "Dwi'n credu felly bod y penderfyniad cywir wedi ei wneud." Dydd Llun cafwyd datganiad gan Yr Eglwys yng Nghymru oedd yn nodi bod hi'n anodd iawn cau unrhyw eglwys. Symud cartref"Mae 'na hanes hir o broblemau wedi bod gydag adeilad Eglwys yr Holl Saint a nawr mae 'na amcangyfrif bod angen gwario o leiaf £400,000. "Mae trafodaethau i gau wedi eu cynnal gan aelodau ers blynyddoedd a does 'na ddim ateb arall wedi ei ganfod ac fe wnaeth Cyngor Plwyfol Eglwysig y penderfyniad gyda neb pleidleisio yn ei erbyn. "Dydi cau'r adeilad ddim yn ddiwedd ar yr eglwys - fe fydd yn parhau a gobeithiwn y bydd y gymuned yn cefnogi aelodau'r Holl Saint wrth iddyn nhw symud cartref i'r neuadd gymunedol a chychwyn ar bennod newydd yn eu hanes." Fe fydd yr adeilad yn cael ei roi ar werth unwaith y bydd yr eglwys wedi cau.


Dathlu gwaith y Mentrau Iaith\nGyda chwarter canrif ers sefydlu'r Fenter Iaith gyntaf mae yna ddigwyddiad arbennig yn cael ei gynnal yn Aberystwyth ddydd Iau er mwyn dathlu'r gwaith sydd wedi'i gyflawni dros y cyfnod.\nBydd y digwyddiad ym Mhrifysgol Aberystwyth gydag Alun Davies AC, Gweinidog y Gymraeg ac Addysg Gydol Oes yn annerch y gynulleidfa.\nYn ogystal â hyn, bydd cyfle i glywed am enghreifftiau o’r gwaith llwyddiannus sydd wedi’i gyflawni dros y blynyddoedd ar effaith bositif mae gwaith y Mentrau Iaith wedi cael ar gymunedau ar hyd a lled Cymru.\nRôl y Mentrau Iaith yw gweithio ar draws Cymru i gryfhau’r Gymraeg, a hynny mewn meysydd yn cynnwys y teulu, plant a phobl ifanc, y gymuned, yr economi, a hefyd i gefnogi mudiadau eraill i ddatblygu gwasanaethau Cymraeg a dwyieithog.\nMae’r Mentrau Iaith wedi datblygu ac ehangu’n sylweddol ers sefydlu’r Fenter Iaith gyntaf yn 1991, ac erbyn heddiw mae'r Mentrau Iaith yn cynnal dros 300 o swyddi ac yn gweithio gyda dros 1,000 o wirfoddolwyr yn y gymuned. Mae’r gwaith yn cynnwys cydweithio gydag ysgolion, gwaith ieuenctid, cefnogi dysgwyr, gofal plant, gweithgareddau cymdeithasol a chymunedol, i enwi dim ond rhai. A thrwy’r gwaith hyn mae'r Mentrau Iaith yn darparu ar gyfer dros 160,000 o ddefnyddwyr gwasanaeth bob blwyddyn.\nDywedodd Owain Gruffydd, Cadeirydd Mentrau Iaith Cymru: “Mae hwn yn gyfnod cyffrous i'r Mentrau Iaith, wrth gefnogi'r ymdrech o greu miliwn o siaradwyr Cymraeg erbyn 2050. Mae gan y Mentrau rôl allweddol wrth weithio ar lawr gwlad i annog pobl i ddysgu a defnyddio'r iaith. Galwn felly am fuddsoddiad ariannol ychwanegol i ddatblygu cefnogaeth ymarferol gadarn y Mentrau i’r Gymraeg mewn cymunedau ar draws Cymru.”\nDywedodd Gweinidog dros y Gymraeg, Alun Davies, AC, “Rwy'n disgwyl ymlaen i Gynhadledd Genedlaethol y Mentrau Iaith yn Aberystwyth ac yn hapus â gwaith y Mentrau. Rwyf hefyd yn falch eu bod yn fodlon cyfrannu o’u gwybodaeth a’u harbennigedd wrth ddatblygu Strategaeth newydd i’r Gymraeg ac yn edrych ymlaen at gydweithio pellach â’r Mentrau.”\nAm ragor o wybodaeth am waith y Mentrau Iaith yn eich ardal chi, ewch i wefan\nOs oes gennych chi ddatganiad neu newyddion am eich sefydliad neu fusnes yna danfonwch y manylion atom ni ac fe wnawn ni rhoi'r gair ar led. E-bostiwch datganiad@lleol.cymru\non 16/01/2020 - 12:39 pm\non 24/02/2020 - 09:16 am\nEfa yn 'hapus iawn' gyda'i MBE\non 15/04/2014 - 02:06 pm


Profi am y coronafeirws (COVID-19) - Profiad campws diogel ar gyfer 2020/21 - Prifysgol Caerdydd\nChevron left Nôl i Mesurau iechyd a diogelwch\nProfiad campws diogel ar gyfer 2020/21\nMesurau iechyd a diogelwch\nFfyrdd newydd o ddysgu\nGweithgareddau ar y campws\nEin hymrwymiad cymunedol\nCadw’n ddiogel yn y ddinas\nProfi am y coronafeirws (COVID-19)\nMae ein Gwasanaeth Sgrinio ar gyfer y coronafeirws (COVID-19) yn un o nifer o fesurau amddiffynnol y mae’r Brifysgol yn eu rhoi ar waith i wneud yn siŵr bod ein campws yn parhau’n ddiogel ac yn foddhaus i bawb.\nRydym yn gwybod pa mor bwysig yw bod yn wyliadwrus am nifer yr achosion o'r coronafeirws (COVID-19) yng Nghaerdydd. I’r strategaeth hon, mae ein penderfyniad i gynnig rhaglen sgrinio parhaus am y coronafeirws, gan brofi ein holl fyfyrwyr a staff sy’n asymptomatig yn hanfodol. Mae asymptomatig yn golygu nad ydych yn dangos unrhyw arwyddion neu symptomau o’r feirws.\nCaiff yr holl fyfyrwyr a staff sy’n asymptomatig y cyfle i gymryd prawf poer ychydig cyn cyrraedd y campws. Byddwch yn cael gwahoddiad drwy ebost i un o'n canolfannau profi ar gampws Cathays neu'r Mynydd Bychan. Mae'r prawf yn ddiogel iawn ac ni ddylech boeni amdano. Byddwn yn eich arwain drwy'r broses a bydd staff penodol ar gael i ateb unrhyw gwestiynau fydd gennych.\nMae'r prawf yn rhad ac am ddim ac yn ddiogel iawn felly does dim angen i chi boeni. Byddwn yn eich tywys drwy'r broses cyn i chi gyrraedd y ganolfan profi a bydd staff yno i ateb eich cwestiynau. Byddem yn argymell i chi drefnu apwyntiad cyn gynted â phosibl.\nGwirfoddol yw cymryd prawf coronafeirws (COVID-19). Fodd bynnag, byddem ni’n argymell yn gryf bod pawb yn cymryd rhan ac yn helpu i ddiogelu ein cymuned. Po fwya’r ymgysylltiad geenych chi, mwya’r effaith y bydd y gwasanaeth profi yn ei chael i gadw ni i gyd yn ddiogel.\nOs byddwch yn profi'n bositif am y coronafeirws (COVID-19)\nOs bydd unrhyw fyfyriwr neu aelod o staff yn profi'n bositif, bydd angen i chi hunanynysu a dilyn canllawiau cyfredol Llywodraeth Cymru. Os ydych yn byw gyda phobl eraill, rhaid i bob aelod o'r tŷ aros gartref a hunan-ynysu hefyd. Rydym yn gweithio'n agos gyda'r GIG i roi cefnogaeth ychwanegol os oes angen. Bydd angen i chi a'r rheini sy'n byw gyda chi drefnu prawf i gadarnhau eich canlyniad gyda'r GIG.\nKeeping you safe: A guide for students\nYour guide to Cardiff University's coronavirus (COVID-19) screening service and steps to keep you safe.\nLawrlwytho'r ddogfen (PDF, 2.9 MB)\nRydym wedi cyflwyno nifer o fesurau diogelwch ychwanegol i helpu i leihau risg coronafeirws (COVID-19) i’r eithaf yn ein cymuned.\nEin hymrwymiad cymunedolChevron right\nRydym ni’n edrych ymlaen at groesawu myfyrwyr newydd a myfyrwyr sy’n dychwelyd i’r campws ar gyfer dechrau’r flwyddyn academaidd. Rydym yn gweithio’n galed i roi mesurau amddiffynnol ar waith i sicrhau bod eich amser gyda ni’n ddiogel ac yn bleserus yn ystod y cyfnod digynsail hwn.


Alffa yn lansio albym ac yn rhoi’r elw i achos da – Golwg360\n29 Tachwedd 2019 am 14:33 Diweddarwyd am 16:53\nMae’r band roc trwm Alffa yn lansio eu halbwm Rhyddid o’r Cysgodion Gwenwynig heno (Tachwedd 29) yn Nhŷ Glyndŵr, Caernarfon.\nBydd elw’r noson yn cael ei roi i’r wefan Meddwl.org sy’n trafod iechyd meddwl.\nMae Alffa wedi cael llwyddiant syfrdanol ar wefan spotify, gyda’r gân ‘Gwenwyn’ wedi ei ffrydio tros dair miliwn o weithiau erbyn hyn.\nDwy filiwn o wrandawiadau i’r gân ‘Gwenwyn’ gan Alffa\nAc mae’r band wedi bod yn gweithio ar yr albwm, sy’n cynnwys 11 o ganeuon, ers tua blwyddyn ac mae Dion Jones yn “hapus iawn efo sut mae o’n swnio”.\nEr bod y band yn adnabyddus am draciau roc trwm fel ‘Gwenwyn’ a ‘Pla’, gig acwstig fydd yr un i lansio’r albym newydd.\n“Roedden ni eisiau gwneud gig acwstig ychydig yn fwy syml am wn i, ac mae’r arian i gyd yn mynd i’r elusen Meddwl.org hefyd,” meddai canwr y band Dion Jones.\n“Mae’r elusen wedi helpu ni efo PR a phethau felly, mae o’n achos ofnadwy o dda ac yn rhywbeth pwysig i wneud dw i’n meddwl.”\nDIENW yn cefnogi\nY band DIENW sydd yn cefnogi Alffa yn Nhŷ Glyndŵr.\nMae’r band wedi bod yn ennyn cryn sylw yn ddiweddar ac wedi arwyddo i label I KA CHING.\n“Mae drymar DIENW, Osian yn frawd i Siôn drymar ni, ac maen nhw’n two piece hefyd felly roedden ni’n meddwl ei fod o’n gwneud synnwyr,” eglura Dion Jones.


Miwsig taith Ffordd Cymru | Ffordd Cymru\nMiwsig taith Ffordd Cymru Rhestr chwarae o’r gerddoriaeth Gymraeg gorau i drac sain eich taith ffordd ar hyd Ffordd Cymru.\nFfordd Cambria trwy Eryri gan @che_renshaw\nMiwsig taith Ffordd Cymru\nMiwsig trac sain dy daith Ffordd Cymru\nMae taith ffordd wirioneddol epig angen rhestr chwarae. Alawon i’w chwarae’n uchel gyda balchder, y ffenestri ar agor a’r dychymyg yn effro yn disgwyl beth fydd i’w weld rownd y tro nesaf. Caneuon sy’n drac sain i daith sy’n rhoi chymaint o lawenydd â chyrraedd ei phen draw.\nMae Ffordd Cymru’n deulu newydd o dri llwybr cenedlaethol sy’n dy arwain at galon y Gymru go iawn. Mae’r Ffordd y Afordir yn teithio arfordir y gorllewin o gwmpas Bae Ceredigion, taith ffordd 180 milltir (290KM) rhwng y môr a’r mynydd. Mae Ffordd Cambria’n croesi asgwrn cefn Cymru am 185 o filltiroedd (300km) rhwng Llandudno a Chaerdydd trwy Barciau Cenedlaethol a môr o wyrddni. Mae Ffordd y Gogledd arwain ymlaen am 75 o filltiroedd (120km) heibio cestyll grymus draw i Ynys Môn.\nAr gyfer Dydd Miwsig Cymru ar ddydd Gwener 9 Chwefror 2018, mae’r DJ Gareth Potter wedi mynd trwy’i raciau i gasglu rhestr chwarae arbennig o'r caneuon a ddaeth i’r brig, y poblogaidd a’r curiadau prin o’r chwe degawd ddiwethaf, gan greu’r cydymaith perffaith ar dy antur ar Ffordd Cymru.\nMae’n gerddoriaeth mor amrywiol â’r tirwedd y byddi'n gyrru trwyddo wrth wrando. Dyma bump o ddewisiadau Gareth sy’n dewis eu hunain o’r rhestr chwarae 30 o ganeuon.\nMae gyrfa Gruff yn amrywio o fod yn rebel indi'r 80au i ddatblygu’n drysor cenedlaethol trwy Ffa Coffi Pawb, Super Furry Animals a’i albymau solo gwych. Daw Gyrru, Gyrru, Gyrru o’i sioe i blant, Candylion ac mae’n berffaith i’r teulu ei ganu wrth i’r daith ddatgelu’i hun.\nMae teyrnged y band roc Cymreig unigryw a chlasurol hwn i fywyd ar y ffordd yn cael ei nerthu gan riffs gitâr mawr a theimlad sy'n dathlu'r bwriad i deithio. Hwn oedd y band mwyaf poblogaidd yng Nghymru yn y 1970au mae’n debyg, ac mae’u hanthemau’n dal i ysbrydoli pob cenhedlaeth newydd. Cei faddeuant am feddwl mai ti yw Kerouac Cymru yn teithio ar y tarmac i’r alaw hon.\nNid yw neo roc pync nerthol Y Ffug byth yn methu â syfrdanu unrhyw un sy'n gweld eu sioeau byw chwilboeth. Tro hwn i fyny i 11. Mae Byth yn Stopio’n cael ei yrru gan ysfa’r ifanc i ddal i symud a dal i ddarganfod lleoedd newydd i deithio. Yn union fel ti.\nPwy fyddai wedi breuddwydio mai gan fand pres y byddai albymau mwyaf dyfeisgar 2018? Wedi’i enwi ar ôl pentref dychmygol Dylan Thomas, Dan y Wenallt, bydd Band Pres Llarreggub yn dy herio i edrych y tu hwnt i’r amlwg i’r cymylau a’r gorwelion i ddychmygu beth sydd y tu hwnt i’r mynyddoedd a’r llinell goed.....\nMae cân fwyaf poblogaidd y tywysog pop Cymraeg presennol yn cynnwys gitarau’n gyrru, harmonïau i godi calon a melodïau sy’n bachu’n afaelgar. Bydd hon yn dy nerthu ar dy daith pan fydd ffordd yn agored a'r awyr yn glir.\nCei ffrydio rhestr chwarae Ffordd Cymru ar Spotify, iTunes, Deezer ac YouTube ac i ganfod rhagor am #DyddMiwsigCymru ewch i'r wefan.\nBrenhines y Trefi Glan Môr, ein prifddinas, bardd-filwr a chrwydro cefn gwlad yn ein 10 uchaf.\nEwch dros y top, fel y gwnawn ni, ar ddolenni a gelltydd lleol ar hyd ffyrdd y mynyddoedd.\nCerddwch, beiciwch, caiaciwch, reidiwch ar drên stêm – neu daliwch yn sownd ar Roced Poppit!\nDewch o hyd i’r Lagŵn Glas, Pair y Wrach, Fferm Drychfilod – a theyrnas goll o dan y môr.\nDilynwch yr hen ffordd fasnach ar hyd arfordir y gogledd i Fôn\nTaith fendigedig 180 milltir (290km) o hyd ar hyd holl ymyl Bae Ceredigion.\nTaith rhwng y de a'r gogledd ar hyd asgwrn cefn mynyddig Cymru, 185 milltir.\nSgwd Isaf Clun-Gwyn, Bannau Brycheiniog\nSt Justinian, Sir Benfro


Comisiynydd Plant yn Croesawu Adolygiad Annibynnol - Children’s Commissioner for Wales\nComisiynydd Plant yn Croesawu Adolygiad Annibynnol\nMae Keith Towler, Comisiynydd Plant Cymru, wedi croesawu cyhoeddiad y Gweinidog Cymunedau a Threchu Tlodi, Jeff Cuthbert AC, y bydd rôl a chylch gorchwyl Comisiynydd Plant Cymru yn destun adolygiad annibynnol llawn yn y dyfodol agos.\nBydd yr adolygiad yn edrych ar gylch gorchwyl deddfwriaethol a threfniadau craffu a llywodraethu’r Comisiynydd, a bydd yn annibynnol ar Lywodraeth Cymru.\nMeddai Keith Towler, Comisiynydd Plant Cymru:\n“Rwy’n edrych ymlaen at ddod i gysylltiad â’r Gweinidog a’i swyddogion i ddatblygu manylion yr adolygiad pwysig hwn. Rwyf wedi datgan yr angen am adolygiad annibynnol yn gyhoeddus yn y gorffennol, ac rwy’n falch bod y Gweinidog yn teimlo ei bod hi bellach yn bryd cynnal yr adolygiad hwnnw.\n“Mae diogelu plant a phobl ifanc yng Nghymru a hybu eu hawliau yn hanfodol bwysig. Rydym ni’n byw mewn gwlad sy’n cydnabod plant fel deiliaid hawliau, a ni yw’r wlad gyntaf yn y Deyrnas Unedig i ddod â chyfraith i rym ar hawliau plant, felly byddwn i’n disgwyl i Lywodraeth Cymru barhau i ddatblygu eu hymrwymiad i weithredu a chynnal hawliau plant a phobl ifanc yn effeithiol yng Nghymru”.


Profiad Cyfnod Clo Cali | Sprout Cymraeg\nMae’r erthygl hon yn un o gyfres o straeon yn rhannu profiadau, meddyliau a theimladau go iawn gan bobl ifanc yn byw yng Nghaerdydd yn ystod y cyfnod clo. I weld straeon eraill, clicia yma. Ysgrifennwyd yr erthygl yma ar gyfer yr ymgyrch gan Cali Eastwick-Field, myfyriwr prifysgol Caerdydd 20 oed.\nRoedd fy mhrofiad cyfnod clo yn un anghyffredin iawn!\nAr ôl dychwelyd adref am yr haf roeddwn yn awyddus cychwyn gwaith rhywsut, ond roedd hyn yn dasg anoddaf nag yr oeddwn wedi’i ddychmygu gyda chyfyngiadau dealladwy. Rwy’n bwriadu cwblhau gradd Meistr mewn Rheolaeth Amgylcheddol ond rwy’n fyfyriwr Cyfryngau felly nid wyf yn gymwysedig am unrhyw swydd sydd yn ymwneud â amgylcheddaeth, ac roedd hyn yn gwneud y dasg ychydig yn fwy anodd.\nDyfalbarheais, ac ar ôl gyrru CV i ryw ddeg asiantaeth, llwyddais i sicrhau swydd hyfforddiant di-dâl od iawn fel ecolegydd cynorthwyol. Heb unrhyw syniad beth i’w ddisgwyl, cefais wybod y byddwn yn treulio fy amser yn yr awyr agored trwy gyfnod y swydd (roedd hyn yn fy nrysu braidd). Er, meddyliais y byddai swydd hyfforddiant yn 2020 yn edrych yn dda iawn ar fy CV felly roeddwn yn ddiolchgar.\nRoeddwn yn gadael am y gwaith am 9 y nos neu 2 y bore. Beth ar y ddaear oeddwn i’n ei wneud yn yr amser yma? Wel, edrych am ystlumod (a madfall y dŵr bob hyn a hyn).\nDaeth y drefn newydd od yma yn gyfarwydd yn ddigon sydyn, er nad allaf siarad dros fy rhieni fydda’n clywed y drws ffrynt yn cau am 2yb wedi’i ddilyn gan gyfarth ein cŵn. Yna byddwn yn gyrru i’r lleoliad ystlumod dynodedig, tynnu’r welîs ymlaen, agor y gadair gwersylla, ac edrych am ystlumod am 2 awr cyn gyrru gartref.\nUn o’r lleoliadau gwaethaf oedd mynwent ble roedd rhaid i mi atgoffa fy hun trwy’r amser nad oedd y fath beth ag ysbrydion yn bodoli. Ond, cyn hir roeddwn yn caru’r swydd od yma sydd wedi agor llwybr at fy nyfodol.\nFelly, treuliais yr haf cyfan yn eistedd mewn cae, ar ben fy hun, yn edrych i fyny i’r awyr, yn cyfri mamaliaid adeiniog a ddim yn derbyn ceiniog am wneud hynny. Ond roeddwn wrth fy modd.


Adnoddau cyfanwerthu parhaus\nFel un o'r arbenigwyr blaenllaw mewn datrysiadau pecynnu, KCBottle.com yw'r adnodd cyfanwerthol parhaus ar gyfer poteli plastig, caniau a bron pob cynhwysydd plastig arall y gallwch chi ei ddychmygu. Rydyn ni'n arbenigo mewn ystod eang o boteli plastig, capiau, chwistrellau a phympiau ar gyfer busnesau bach, entrepreneuriaid a brandiau sy'n dod i'r amlwg. Mae ein galluoedd pecynnu helaeth ar gyfer gweithgynhyrchwyr cosmetig sy'n chwilio am gynwysyddion creadigol neu drawiadol. Mae busnesau mawr, entrepreneuriaid sydd ar ddod a chychwyniadau uchelgeisiol o ddwsinau o ddiwydiannau yn dibynnu ar KCBottle.com i gyflenwi pecynnau premiwm. cynhyrchion â safonau ansawdd rhagorol.\nNod KCBottle.com yw bod yr adnodd mwyaf cynhwysfawr ar gyfer cynwysyddion poteli plastig. Rydyn ni yma i wneud eich chwiliad am becynnu o ansawdd uchel mor syml â phosib. Byddwn ni'n gweithio gyda chi bob cam o'r ffordd i sicrhau eich boddhad llwyr â'ch pryniant. Ein nod yw ennill busnes tymor hir i chi.\nAngen archeb arfer? Mae ein rhiant-gwmni, Taizhou Kechang Plastic Industry Co, Ltd, yn arweinydd Diwydiant wrth ddylunio, datblygu a gweithgynhyrchu datrysiadau pecynnu personol.Taizhou Kechang Plastic Industry Co, Ltd. Mae'r tîm arbenigol pecynnu yn barod i drafod eich gofynion arfer a'ch helpu chi i gyrraedd y garreg filltir gweithgynhyrchu gyda phob archeb.


COVID-19: Lles, iechyd meddwl a chymorth i weithwyr - Torfaen Economy & Enterprise\nCOVID-19: Lles, iechyd meddwl a chymorth i weithwyr\nMae’r cyfnod hwn yn ddigynsail ac os ydych yn hunan-gyflogedig, yn weithiwr neu’n berchennog busnes, mae COVID-19 yn golygu bod angen i ni gymryd camau i ofalu am ein hiechyd meddwl.\nMae cyfoeth o gymorth ar les arlein: mae Busnes Cymru wedi darparu nifer o adnoddau a dolenni:\nMae gwefan Llywodraeth Cymru “Edrych ar ole in gilydd yn ddiogel” yn cynnwys adran llesiant defnyddiol. I gael rhagor o wybodaeth dilynwch y ddolen yma - https://llyw.cymru/iach-a-diogel\n‘Aros yn iach gartref yw’ safle lles sy’n cynnwys adran ar “Sut ydych chi’n teimlo?”. I gael rhagor o wybodaeth dilynwch y ddolen yma - https://icc.gig.cymru/pynciau/gwybodaeth-ddiweddaraf-am-coronavirus-newydd-covid-19/aros-yn-iach-gartref/\nGIG - 5 cam at les meddyliol\nMae'r GIG yn rhestru pum peth syml (ar eu gwefan) y gallwn ni i gyd eu gwneud i roi hwb i'n llesiant ni. I gael rhagor o wybodaeth dilynwch y ddolen yma - https://www.nhs.uk/conditions/stress-anxiety-depression/improve-mental-wellbeing/\nY pum ffordd i sicrhau lles yw cyfres o negeseuon sy'n seiliedig ar dystiolaeth gyda'r nod o wella iechyd meddwl a lles y boblogaeth gyfan. Fe'u datblygwyd gan y Sefydliad Economeg Newydd o dystiolaeth a gasglwyd yn y prosiect Foresight Mental Capital and Wellbeing (2008). Y pum ffordd yw:\nCynigir C.A.L.L. cefnogaeth emosiynol a gwybodaeth/llenyddiaeth ar iechyd meddwl a materion cysylltiedig i bobl yng Nghymru. Gall unrhyw un sy'n poeni am eu hiechyd meddwl eu hunain neu iechyd meddyliol perthynas neu gyfaill gael mynediad i'r gwasanaeth. Mae llinell gymorth C.A.L.L. yn cynnig gwasanaeth gwrando a chefnogi cyfrinachol.\nRhif ffon: 0800 132 737\nMae'r Samariaid yn cynnig toreth o gymorth a chefnogaeth drwy eu canolfan cyswllt a’u gwasanaethau e-bost.\nRhif ffon: 116 123 Rhif ffon linell Cymraeg: 0808 164 0123 E-bost: jo@samaritans.org\nYsgrifennu llythyr yn Gymraeg: Rhadbost RSRB-KKBY-CYJK Chris PO Box 9090 STIRLING FK8 2SA\ncyngor ar iechyd meddwl\ngofalu am eich iechyd meddwl wrth weithio\ngofalu am eich iechyd meddwl a’ch lles wrth aros gartref\nunigrwydd yn ystod y pandemig\nAm ragor o wybodaeth, ewch i wefan y Sefydliad Iechyd Meddwl.\nWythnos Ymwybyddiaeth Iechyd Meddwl 2020 18 a 23 Mai 2020\nWythnos Ymwybyddiaeth Iechyd Meddwl yw wythnos cenedlaethol y DU i godi ymwybyddiaeth o iechyd meddwl a phroblemau iechyd meddwl ac mae’n ffordd o ysgogi pobl i weithredu er mwyn hyrwyddo’r neges bod iechyd meddwl yn bwysig i bawb.


Wryteezy Railway Writing-Desk\nErbyn 1891, roedd gwahanol gwmnïoedd rheilffordd yn aml yn cystadlu gyda'u gilydd am fusnes, yn enwedig ar deithiau poblogaidd. Arweiniodd hyn at welliant mewn safonau ar y trenau. Cyflwynwyd y Cerbydau Pullmann moethus gyntaf yn y 1870au ar gyfer teithwyr dosbarth cyntaf. Aeth yr hen gerbydau dosbarth cyntaf wedyn yn gerbydau ail ddosbarth. Doedd hyd yn oed y mwyafrif llethol o deithwyr trydydd dosbarth ddim yn teithio mewn cerbydau agored -- fel yr oedden nhw yn nyddiau cynnar y rheilffordd! Cafwyd rheolau a oedd yn pennu fod peth darpariaeth ar gyfer teithwyr trydydd dosbarth a sefydlwyd prisiau gan y Senedd.\nRoedd trenau hefyd yn mynd yn gynt ac yn gynt gyda rhai trenau yn cyrraedd cyflymder o bron 100 milltir yr awr. Fodd bynnag, nid oedd fawr o ofal am ddiogelwch a chafodd llawer eu lladd mewn damweiniau. Bu gwelliant graddol mewn arwyddion a gorfododd y Ddeddf Rheoleiddio'r Rheilffyrdd 1889 gwmnïoedd i gyflwyno breciau awtomatig parhaus.\nNododd H R Sandbach o Sir Drefaldwyn yn ei ddyddiadur ym 1891 y profiad newydd o fynd drwy Dwnnel Hafren ar ei ffordd i Dde Orllewin Lloegr.\n"We left Chester at 9 Oclock and travelled through the Severn Tunnel to Bovey. [. . .] sent her carriage to take us to Indio. She is alone her companion Marie [. . .] left Indio today for London. very fine day"\nCofnod yn nyddiadur H R Sandbach\nMae Indio House yn Bovey Tracey, Dyfnaint


Geirfa mathau o gyrsiau/Dulliau astudio :\tAstudio gyda Ni ,\tPrifysgol Aberystwyth\nGeirfa mathau o gyrsiau/Dulliau astudio\nMae Prifysgol Aberystwyth yn cynnig ystod o ddulliau astudio ar gyfer graddau Ôl-raddedig. Gweler disgrifiad o bob un isod:\nWedi’i lleoli ar y safle yn Aberystwyth, mae Prifysgol Aberystwyth yn cynnig profiad academaidd preswyl eithriadol i chi os ydych yn dymuno astudio’n llawn amser. Mae mwyafrif helaeth y myfyrwyr ôl-raddedig yn astudio'n llawn amser.\nBydd myfyrwyr sy’n absennol o’u gwaith neu sy’n ystyried addysg uwch fel rhan o newid gyrfa yn ei chael hi’n haws ymroi i’w hastudiaethau yn amgylchedd academaidd Aberystwyth.\nMae llawer o'n cyrsiau ôl-raddedig ar gael yn rhan-amser, er mwyn i chi allu parhau â'ch gyrfa a'ch astudiaethau ar yr un pryd. Nid oes rhaid i fyfyrwyr ymchwil rhan-amser (LLM trwy Ymchwil, MPhil, a PhD) fod yn byw yn Aberystwyth fel arfer. Pennir gofynion presenoldeb gan y Pennaeth Adran perthnasol. Lle bo’n ymarferol, anogir myfyrwyr ymchwil rhan-amser i fynychu Modiwlau Hyfforddiant Ymchwil y Brifysgol.\nMae Dysgu o Bell yn disgrifio dull amgen o gyflwyno cyrsiau a addysgir trwy becynnau astudio ac ysgolion astudio yn hytrach na'r dull traddodiadol o ddarlithoedd neu seminarau.\nMae ein cyrsiau Dysgu o Bell yn caniatáu ichi astudio ar lefel ôl-raddedig heb adael eich swydd na'ch cartref, ac eithrio mynychu Ysgolion Astudio preswyl byr yn Aberystwyth. Mae'r dull hwn o ddysgu yn annog myfyrwyr i fod yn uchel eu cymhelliant, i gymryd cyfrifoldeb am eu dysgu eu hunain, ac i reoli eu hamser yn effeithiol.\nGellir ymgymryd â Dysgu o Bell ar hyn o bryd yn yr Adran Astudiaethau Gwybodaeth, Adran y Gyfraith a Throseddeg a Sefydliad y Gwyddorau Biolegol, Amgylcheddol a Gwledig (IBERS).\nGraddau Ymchwil Allanol neu Raddau Ymchwil Hollt\nGall Prifysgol Aberystwyth fod yn hyblyg iawn i’ch galluogi i wneud ymchwil yn eich man cyflogaeth, naill ai oherwydd eich bod am arholi pwnc sy’n arbennig o berthnasol i’ch gyrfa neu gyflogwr, neu oherwydd bod angen i chi gael mynediad at offer neu adnoddau arbenigol (er enghraifft corfforaethol archifau) fel rhan o'ch ymchwil. Gall trefniadau o'r fath fod yn arbennig o ddeniadol i academyddion tramor sy'n dymuno uwchraddio eu cymwysterau addysgol heb adael eu swydd prifysgol bresennol yn eu mamwlad.\nMyfyrwyr sy'n Ymweld ac Astudiaethau Ôl-raddedig heb Gymhwyso (NQPG)\nMae llawer o'n cyrsiau a addysgir wedi'u cynllunio gyda'r bwriad o ddiwallu anghenion cyflogaeth presennol. Mae'r gwahanol ddulliau astudio a ddisgrifir uchod yn bodoli i gynnwys ac ategu llwybrau gyrfa unigol.\nGall fod gan fyfyrwyr ymchwil oruchwylwyr allanol yn ychwanegol at yr oruchwyliaeth a ddarperir gan Brifysgol Aberystwyth. Efallai y bydd rhai myfyrwyr ymchwil yn dymuno dod i brifysgol Aberystwyth ar gyfer ymweliad ymchwil fel rhan o'u hastudiaethau yn y brifysgol gartref. Gall y llwybr NQPG fod yn un sydd ar gael. Mae’r Brifysgol yn croesawu pob cais gan unigolion i fynychu’r sefydliad fel myfyrwyr gwadd, a chaiff y manylion eu cwblhau gan y Swyddfa Derbyn Graddedigion a’r adran academaidd berthnasol.


A allwch chi ddangos i mi sut mae safleoedd Google yn cael eu cydberthyn â'm gronfa ddata backlinks?\nTrwy'r degawd diweddar, mae cyfran y llew o berchnogion safleoedd a gwefeistri gwe wedi creu llu o enillion sbam a chefn yn ôl - pob un er mwyn creu safleoedd uwch yn SERPs Google. O ganlyniad, tua pum mlynedd yn ôl, fe wnaeth y prif beiriant chwilio gyflwyno ei ddiweddariad cyntaf i algorithm Penguin - i gosbi a dad-fynegeio sawl PBN (rhwydweithiau blog preifat), ffermydd sy'n creu cysylltiad awtomataidd, olwynion cyswllt (cyfnewidfeydd), yn ogystal â chodi baner goch gyda blogiau gwestai at ddibenion adeiladu cyswllt. Dyna pam y gall hyd yn oed ychydig o ymyrraeth o Brif Ganllawiau Google ar backlinks amherthnasol, spammy neu driniaeth nawr daflu eich gwefan neu'ch blog yn y carchar gosb safle.\nGoogle yn Dweud Dolenni Da O Drochi Oni\nY peth cyntaf sy'n dangos cydberthynas dynn rhwng eich cronfa ddata backlinks a'r safle safle gwirioneddol yn Google yw bod y mae byd modern y we yn cael ei orchuddio'n llythrennol gyda chysylltiadau. Mae myriadau ohonynt yn cael eu cynhyrchu gan robotiaid ar-lein. Mae rhai yn cael eu creu ar gyfer llawer o werthu neu a fwriedir ar gyfer delio â chyfnewidiadau wedi'u teilwra'n unigol. Ar yr un pryd, gall rhai dolenni fod yn gwbl addas i edrych mor naturiol â phosib, y gweddill ohonynt yw'r dolenni golygyddol hynaf ysgol-oed. Felly, y prif her i Google yw archwilio cronfa ddata backlinks o bob gwefan neu flog - i ddeall pwy sy'n chwarae gêm deg ac yn wir yn haeddu'r safle sy'n uchel.\nCronfa Ddata Cefn Gwlad a Camau Gweithredu Go Iawn\nMewn gwirionedd, pan fydd y prif beiriannau chwilio fel Google ei hun yn gweld dolen sy'n dangos y ffordd i'ch gwefan neu'ch blog, dim ond tair opsiwn gwirioneddol ar gyfer pob un sy'n ôl cael. Rwy'n golygu y gellir ei gydnabod yn ddilys ac yn werth ei ystyried yn brif algorithm chwilio Google. Ar yr un pryd, gall popeth barhau i gyd yr un peth - a gellir cydnabod rhai cysylltiadau fel cyfan gwbl yn ddi-dâl - heb unrhyw effaith o safbwynt SEO. Wedi'r cyfan, efallai y bydd eich gwefan neu'ch blog yn cael ei gosbi hefyd, o gofio bod rhan o'ch cysylltiadau yn eich cronfa ddata backlinks (neu dim ond un ddolen ar wahân) yn amheus o fod yn natur driniol neu artiffisial.\nFfeithiau Oer ynghylch y Cronfa Ddata Safleoedd a Chysylltiadau Cefn\nFelly, mae yna berthynas benodol rhwng y sefyllfa wirioneddol yn y SERPs a chronfa ddata backlinks pob gwefan. Ond pa mor ddwys yw hi? Dyma restr o bwyntiau bwled i ddangos pa gysylltiadau allanol all wneud â'ch safleoedd ar raddfa.\nmae swyddi uwch yn y SERP yn cael eu cydberthyn â nifer y ffynonellau cyswllt ar oddeutu 30 ar gyfartaledd;\ngall yr amcangyfrif cydberthynas hon ymddangos hyd yn oed yn fwy trawiadol, o gofio nad yw cydberthynasau llai yn syndod hefyd - gan ystyried y gall Google ddibynnu ar tua 200 o arwyddion ar raddfa;\nYmddengys bod gan fwy nag 99% o'r holl wefannau a blogiau a adolygwyd gan yr astudiaeth achos ddiweddar fod ag o leiaf un cyswllt allanol a oedd yn mynd i mewn iddo;\ncanfuwyd bod tua 22% o dudalennau unigol wedi eu rhestru'n dda heb unrhyw gysylltiadau cefn allanol o gwbl; Gall 22\ngael mwy o gysylltiadau gyfatebol â safle uwch, ond nid yw betio ar eu rhif yn hytrach nag ansawdd o reidrwydd yn golygu y bydd eich gwefan yn cael ei ddangos ar frig y chwiliad Source .


Hafan>Aelodau'r Senedd>Cyflogau, treuliau, buddiannau ariannol a safonau’r Aelodau>Treuliau Aelodau\nCyflogau a threuliau Aelodau o'r Senedd\nMae gan Aelodau o’r Senedd yr hawl i ddefnyddio adnoddau i gyflogi staff a rhedeg swyddfeydd yn eu hetholaethau er mwyn ymdrin â materion ac achosion sy’n peri pryder i’r bobl y maent yn eu cynrychioli. Gallant hefyd hawlio ad-daliad am unrhyw gostau y byddant yn eu hysgwyddo pan fydd angen iddynt aros dros nos o’u prif gartref wrth gyflawni dyletswyddau swyddogol y Senedd.\nMae’r rheolau’n gysylltiedig â’r hyn y cânt ei hawlio wedi’u nodi mewn ‘Penderfyniad’, Penderfyniad Bwrdd Taliadau'r Senedd ar Gyflogau a Lwfansau'r Aelodau. Yn gyffredinol, mae hawliadau’n cael eu rhannu’n bedwar prif fath, sef:\nLwfans Costau Swyddfa (h.y. costau swyddfa’n ymwneud â’u dyletswyddau fel Aelodau o’r Senedd)\nLwfans Costau Ychwanegol (h.y. costau’n ymwneud ag aros dros nos o’u prif gartref er mwyn cyflawni’u dyletswyddau fel Aelodau o’r Senedd)\nLwfans Costau Teithio (h.y. costau teithio y byddant yn eu hysgwyddo wrth gyflawni’u dyletswyddau fel Aelodau o’r Senedd)\nLwfans Gwariant Staffio (h.y. costau’n ymwneud â chyflogi staff)\nErs 2008, caiff yr hawliadau uchod eu cyhoeddi ar-lein a gellir chwilio drwyddynt drwy ddefnyddio’r System Cyhoeddi Lwfansau. Gellir chwilio’n ôl mis, math o lwfans, gwariant neu hyd yn oed yn ôl Aelod o'r Senedd. Cânt eu rhestru’n ôl y mis yr hawliwyd y lwfans, nid y dyddiad yr ysgwyddwyd y gost, a chânt eu cyhoeddi dri mis wedyn.\nCyflog presennol Aelod o'r Senedd yw £67,649. Pennwyd mai £64,000 ydoedd ar ddechrau’r Pumed Cynulliad ac mae wedi’i fynegeio i enillion cyfartalog yng Nghymru (gweler paragraff 3.9, tudalen 11 o’r Penderfyniad ar Gyflogau a Lwfansau’r Aelodau). Gallai rhai Aelodau fod yn gymwys i gael cyflog arall os ydynt yn cyflawni un o’r swyddi ychwanegol, fel swydd Gweinidog neu Gadeirydd Pwyllgor, a restrir ym mharagraff 3.1.4 o’r Penderfyniad.\nLinc at Gronfa Ddata Lwfansau\nFfigurau dros dro yw’r rhain a gallant newid yn dilyn archwiliad allanol. Hefyd, os yw manylion hawliad yn golygu y bydd yn rhaid datgelu data personol sensitif neu’n gallu peryglu diogelwch (e.e. gwybodaeth yn ymwneud â chyfeiriad cartref, manylion siwrnai arferol neu gyflwr meddygol) ni fydd y manylion hynny’n cael eu cynnwys. Mae hyn yn ofynnol o dan Ddeddf Rhyddid Gwybodaeth 2000 fel y’i diwygiwyd gan Orchymyn Rhyddid Gwybodaeth (y Senedd a Chynulliad Cenedlaethol Cymru) 2008.\nDefnydd Aelodau o Ddarpariaeth y Comisiwn\nLwfans Gwariant ar Staffio a Thaliadau Goramser Aelodau o’r Teulu\nO fis Ebrill 2019 bydd Comisiwn y Senedd yn cyhoeddi gwariant staffio blynyddol pob Aelod o'r Senedd. Nid yw Aelodau o'r Senedd sy'n cyflogi dau neu lai o staff yn ystod blwyddyn ariannol yn cael eu cynnwys yn y daenlen i sicrhau bod staff yn aros yn anhysbys. Sylwer: Mae yna Aelodau sy'n cael lwfans ychwanegol (Cymorth i Bleidiau Gwleidyddol) oherwydd nad ydynt yn rhan o Blaid Wleidyddol. Gall Aelodau drosglwyddo cyfran o'r arian rhwng eu lwfansau, sy'n eu galluogi i gynyddu un gyllideb dros un arall. At hynny, o 1 Ebrill 2020, cyhoeddir enw, rôl, perthynas a band cyflog yr holl staff a gyflogir sy’n aelodau o deulu Aelod ynghyd â’r goramser wythnosol cyfartalog a delir i aelodau’r teulu yn ystod blwyddyn ariannol 2019-20.\nEr mwyn sicrhau cysondeb a sicrwydd wrth gymhwyso’r Penderfyniad, mae’n rhaid i dîm Cymorth Busnes yr Aelodau gynnal a chyhoeddi cofnod o unrhyw gwestiwn a gyfeiriwyd at y Prif Weithredwr a Chlerc o dan baragraff 1.4.1 o’r penderfyniad y daethpwyd iddo a’r rhesymau dros y penderfyniad. Ni ddylai’r cofnod a gyhoeddwyd, cyn belled ag y bo modd, gynnwys unrhyw wybodaeth sy’n datgelu pwy yw’r Aelod unigol.\nCafodd y Prif Weithredwr a Chlerc apêl yn erbyn penderfyniad i beidio â chaniatáu cyllid i brynu data yn ymwneud ag etholwyr. Cadarnhaodd y Prif Weithredwr a Chlerc y penderfyniad oherwydd pryderon ynghylch cydymffurfio â chyfraith diogelu data.\nDerbyniodd y Prif Weithredwr a Chlerc apêl yn erbyn penderfyniad i beidio â chaniatáu i arian o'r lwfans Costau Swyddfa gael ei ddefnyddio i hyrwyddo fideo. Mae Paragraff 1.3.1 o'r Penderfyniad yn nodi: ‘Dim ond am wariant y bu’n rhaid ei ysgwyddo er mwyn i ddyletswyddau’r Aelod fel Aelod o'r Senedd gael eu cyflawni y caniateir i gais gael ei wneud.' Hefyd, mae paragraff 1.3.3 yn darparu mai ‘Dim ond pan fo’r gwariant yn ymwneud ag Aelod wrth iddo gyflawni dyletswyddau Aelod o'r Senedd y caiff lwfansau eu talu neu eu had-dalu. Rhaid peidio â gwneud cais am wariant sy’n ymwneud â gweithgareddau plaid wleidyddol.’\nCadarnhaodd y Prif Weithredwr a Chlerc y penderfyniad i wrthod caniatáu cyllid at y diben hwn. Daeth i'r farn bod y fideo yn rhy wleidyddol ei naws ac nad oedd, felly, yn bodloni gofynion y Penderfyniad.\nDerbyniodd y Prif Weithredwr a Chlerc apêl yn erbyn penderfyniad i beidio â chaniatáu treuliau teithio ar gyfer dod i gyfarfod i gael cyngor cyfreithiol gan gynghorydd cyfreithiol allanol. Cadarnhaodd y Prif Weithredwr a Chlerc y penderfyniad ar y sail nad oedd y rheswm dros y cyfarfod yn ymwneud â busnes y Senedd a, thrwy rwymedigaeth, nad oedd y teithio chwaith. Mae Adran 1.3.1 o'r Penderfyniad yn nodi:\n“Dim ond am wariant y bu’n rhaid ei ysgwyddo er mwyn i ddyletswyddau’r Aelod fel Aelod o'r Senedd gael eu cyflawni y caniateir i gais gael ei wneud”.\nCeisiodd grŵp logi ystafell mewn gwesty yng Nghaerdydd ar gyfer cyfarfod grŵp. Gwrthodwyd apêl yn erbyn y penderfyniad i wrthod yr hawliad\nApeliwyd at y Prif Weithredwr a Chlerc yn erbyn penderfyniad na ellid ad-dalu costau teithio a llety i Staff Cymorth Aelodau o'r Senedd fynd i gynhadledd plaid er mwyn cefnogi Aelodau'r Senedd yn eu gwaith ymgysylltu â rhanddeiliaid ac yn eu gwaith datblygu polisi. Cadarnhawyd y penderfyniad gan y Prif Weithredwr a Chlerc ar y sail bod y gwaith a wnaed yn y gynhadledd yn cael ei ystyried yn weithgaredd plaid wleidyddol a'i fod felly'n mynd yn groes i adran 1.3.3 yn y Penderfyniad, sy'n dweud:\n'Telir neu ad-delir lwfansau dim ond pan mae'r gost yn ymwneud ag Aelod yn cyflawni'i ddyletswyddau fel Aelod o'rSenedd. Ni ddylid gwneud cais am wariant sy'n ymwneud â gweithgaredd gwleidyddol gan blaid.'\nYm mis Rhagfyr 2017, apeliodd Aelod yn erbyn penderfyniad a wnaed ynghylch hawliad am logi car. Cymeradwywyd y cais gwreiddiol ond gwrthodwyd hawliad pellach am na cheisiwyd cymeradwyaeth am y cyfnod estynedig, er bod yr hawliad am reswm dilys. Ystyriwyd yr apêl ac ad-dalwyd 50 y cant o'r costau i’r Aelod gan fod cymeradwyaeth ar gyfer llogi’r car wedi'i rhoi yn wreiddiol ac nad oedd y cyfnod amser yr oedd yn ei gwmpasu’n glir.\nYn ystod 2018-19, teithiodd yr Aelodau canlynol yn rhyngwladol, yn unol ag adran 5.15 y Penderfyniad, a drafftiwyd yr adroddiadau canlynol ganddynt:\nYn ystod 2017-18, teithiodd yr Aelodau canlynol yn rhyngwladol, yn unol ag adran 5.15 y Penderfyniad, a drafftiwyd yr adroddiadau canlynol ganddynt:\nMohammad Asghar AS\nCwestiynau Cyffredin am Lwfansau\nBwrdd annibynnol yw’r Bwrdd Taliadau, a sefydlwyd yn 2010 i edrych ar gyflog a lwfansau Aelodau’r. Prif swyddogaeth y Bwrdd yw sicrhau bod gan Aelodau’r yr adnoddau cywir.


Dydd Sul, 10 Rhagfyr 2017 « Eglwysi Bro Aled\n« Dydd Sul, 17 Rhagfyr 2017\nDydd Sul, 3 Rhagfyr 2017 »\nDydd Sul, 10 Rhagfyr 2017\nBy mair, on December 7th, 2017\nDarlleniad y Dydd: Luc 2:27-33 (BCND:tud.63 / tud.58)\nBore da a chroeso cynnes i chi ar benwythnos mor oer! Dewch i ni ymuno gyda’n gilydd i addoli’r Duw Byw a chanu clod i’w enw O.\nYdach chi erioed wedi cael eich synnu gan rywbeth? Falle eich bod chi’n disgwyl un peth amser Nadolig, ond rhywbeth hollol wahanol sy’n cyrraedd? Da chi’n gyfarwydd â’r sefyllfa dwi’n siŵr: rydych chi’n sicr fod y lledawgrymu yr ydach chi wedi bod yn ei wneud wedi bod yn ddigon amlwg ond gwaetha’r modd, pan mae’r diwrnod mawr yn dod, nid pâr o esgidiau newydd sydd wedi eu lapio ond pâr o sannau a tea cosy! Wrth gwrs, nid siom yn unig all gael ei deimlo. Weithiau mae’r anrheg – er yn annisgwyl – yn llawer iawn gwell na’r hyn allen ni fod wedi ei ddychmygu!\nHanes tebyg i hyn ynglŷn â Simeon sydd gennym heddiw yn Luc pennod 2. Mae’r Ysbryd Glân wedi addo iddo y bydd yn cael gweld y Meseia cyn iddo farw. Wel, dyna i chi addewid! Mae’n siŵr ei fod wedi deffro bob bore yn edrych ymlaen i weld pa fath o achubwr fydd Duw yn ei anfon i Israel – arweinydd milwrol? Gwleidydd carismataidd? Brenin cryf i uno Israel? Un diwrnod mae’r Ysbryd Glân yn ei dywys at y deml ac mae’n dod i ddeall mai’r baban bach yma ym mreichiau ei rieni ydy’r Meseia, Achubwr y Byd! Ydy o wedi siomi? Ydy o’n cwyno y buasai’n well ganddo rywbeth arall? Wrth gwrs ddim, “dyma Simeon yn cymryd y plentyn yn ei freichiau a dechrau moli Duw.” (Luc 2:28) Mae gweld y Meseia Iesu yn arwain Simeon i addoli Duw.\nMae’r hanes yma yn dangos yn eglur fod Iesu Grist yn reswm i bobl foli Duw. Mae’r ffaith fod Iesu wedi ei eni yn ddigon i bobl fod yn canu clod i’r Arglwydd. Wrth i ni ddod at y Nadolig, ydyn ni’n sylweddoli pa mor arbennig ydy Iesu Grist?\nMae addoliad Simeon yn cyfeirio at pa mor bwysig i Simeon oedd gweld y Meseia. Dyma oedd ei ddyhead mwyaf, hyd nes ei fod yn hapus i farw rŵan ei fod wedi gweld yr Iesu. Mae bod wedi gweld Achubwr dynoliaeth yn ddigon iddo. Mae’n sylweddoli pwy ydy Iesu a pha mor bwysig ydy o, ac mae hyn yn ddigon iddo i beidio bod eisiau unrhyw beth arall mewn bywyd! Ydy hyn yn wir i ni y Nadolig yma? Oes gennyn ni ein golwg ar Iesu Grist, yr un sy’n rhoi bywyd a chyflawnder i ni?\nLlais Bro Aled 10.12.17 (PDF)\nLlais Bro Aled 10.12.17 (Word)\nDydd Sul, 20 a 27 Ionawr 2019


Cydraddoldeb a Gadael yr Undeb Ewropeaidd: Sesiwn pwyllgor i nodi’r themâu allweddol | Cynulliad Cenedlaethol Cymru\nCydraddoldeb a Gadael yr Undeb Ewropeaidd: Sesiwn pwyllgor i nodi’r themâu allweddol\nTrefnodd y Pwyllgor Materion Allanol a Deddfwriaeth Ychwanegol gyfarfod gyda thystion arbenigol i glywed am y prif faterion ar gyfer cydraddoldeb yng Nghymru yng nghyd-destun gadael yr Undeb Ewropeaidd.\nHelpodd y cyfarfod y Pwyllgor i ddeall rhai o’r materion cydraddoldeb allweddol yn sgil gadael yr Undeb Ewropeaidd gyda’r bwriad o brif ffrydio’r ystyriaethau hyn yn ei waith yn y dyfodol.\nMae’r Pwyllgor wedi trafod rhai o’r materion hyn o’r blaen yn ei adroddiad Y Goblygiadau i Gymru yn Sgil Gadael yr Undeb Ewropeaidd (PDF, 1MB).\nMae’r Pwyllgor Cydraddoldeb, Llywodraeth Leol a Chymunedau y Cynulliad wedi cynnal ymchwiliad i Hawliau Dynol yng Nghymru a oedd yn cynnwys ystyried effaith y DU yn gadael yr Undeb Ewropeaidd ar ddiogelu hawliau dynol yng Nghymru.\nDdydd Llun 26 Chwefror, cynhaliodd y Pwyllgor gyfres o sesiynau yn trafod effaith Brexit ar gydraddoldeb.\nMewn ymateb i'r sesiwn ar themâu allweddol, cytunodd y Pwyllgor i ysgrifennu llythyr (PDF, 386KB) at y Prif Weinidog, ar y cyd â’r Pwyllgor Cydraddoldeb, Llywodraeth Leol a Chymunedau, yn tynnu sylw at y materion allweddol a godwyd yn y ddau bwyllgor mewn perthynas â Brexit.\nYmatebodd (PDF,305KB) y Prif Weinidog i'r llythyr ar y cyd ar 16 Mai 2018.\nAr 28 Mehefin 2018, ysgrifennodd Cadeirydd y Pwyllgor Materion Allanol a Deddfwriaeth Ychwanegol at y Prif Weinidog i ofyn am eglurhad pellach am oblygiadau Deddf yr Undeb Ewropeaidd (Ymadael) 2018 o ran cydraddoldeb a Brexit yng Nghymru.\nYmatebodd y Prif Weinidog ar 23 Gorffennaf 2018.\nCyhoeddwyd adroddiad byr (PDF, 1MB) ar 25 Hydref 2018 cyn y drafodaeth a gynhaliwyd ddydd Mercher 7 Tachwedd.\nOs bydd y Pwyllgor yn penderfynu cynnal sesiwn arall yn y dyfodol, bydd yn rhoi gwybod ar ei dudalen ac ar ei gyfrif Twitter.\nMae’r Pwyllgor yn anfon y wybodaeth ddiweddaraf am adael yr Undeb Ewropeaidd yn rheolaidd dros e-bost. Os hoffech dderbyn y wybodaeth, anfonwch e-bost i SeneddMADY@cynulliad.cymru\nCyhoeddwyd gyntaf: 20/02/2018\nAngen Penderfyniad: Meeting Date Yn ôl Y Pwyllgor Materion Allanol a Deddfwriaeth Ychwanegol\nBrexit a Chydraddoldebau: Casgliadau'r Pwyllgor Cydraddoldeb, Llywodraeth Leol a Chymunedau a'r Pwyllgor Materion Allanol a Deddfwriaeth Ychwanegol yn deillio o'u gwaith ar y cyd – 25 Hydref 2018 PDF 1 MB\nGohebiaeth gan y Prif Weinidog at Gadeirydd y Pwyllgor Materion Allanol a Deddfwriaeth Ychwanegol Ychwanegol ynglŷn â goblygiadau Brexit o ran cydraddoldeb a hawliau dynol – 23 Gorffennaf 2018 PDF 364 KB\nGohebiaeth gan Gadeirydd y Pwyllgor Materion Allanol a Deddfwriaeth Ychwanegol ynglŷn â goblygiadau Brexit o ran cydraddoldeb a hawliau dynol – 28 Mehefin 2018 PDF 153 KB\nGohebiaeth gan y Prif Weinidog at Gadeirydd y Pwyllgor Materion Allanol a Deddfwriaeth Ychwanegol a Chadeirydd y Pwyllgor Cydraddoldeb, Llywodraeth Leol a Chymunedau - 16 Mai 2018 PDF 305 KB\nGohebiaeth gan Gadeirydd y Pwyllgor Materion Allanol a Deddfwriaeth Ychwanegol a Chadeirydd y Pwyllgor Cydraddoldeb, Llywodraeth Leol a Chymunedau ynglŷn â goblygiadau Brexit o ran cydraddoldeb a hawliau dynol – 5 Ebrill 2018 PDF 386 KB


Jîns Gwyn i Ddynion: Gwybod Sut A Phryd Gwisgo Nhw | Dynion chwaethus\nJîns Gwyn i Ddynion - Gwybod Sut A Phryd Gwisgo Nhw\nClwb Boneddigion | | Cydrannau, Ffasiwn\nA ddylai dynion wisgo pants gwyn? A yw denim yn ddeunydd i ddynion? Ydy pants gwyn yn edrych yn dda ar ddynion? Dyma rai o'r cwestiynau y mae llawer o ddynion yn eu hystyried. O leiaf yn 2010 trwy gydol y flwyddyn, cyflwynwyd gwyn fel ffasiwn a gafodd dderbyniad da iawn ac nid yw jîns wedi bod yn eithriad i'r duedd hon, ond os yw rhai'n dal i deimlo ychydig yn ansicr ynghylch y dewis hwn, dylent wybod y bydd y duedd yn parhau, yn enwedig ar gyfer tymor y gwanwyn-haf.\nMae jîns gwyn yn bendant yn addas ar gyfer y tymor hwn. Mae'r deunydd denim mewn lliw gwyn yn rhoi golwg wych o geinder ar ddynion am wahanol resymau. Yn gyntaf oll, oherwydd bod gwyn yn rhoi golwg ffres a glân iddo, a hefyd oherwydd bod gwyn yn lliw niwtral, y gellir ei ddefnyddio gyda bron unrhyw beth.\nOs ydych chi'n dal i fod yn ansicr sut i wisgo jîns gwyn, dylech wybod bod y rhain bron mor amlbwrpas â jîns rheolaidd. Gallwch gyfuno'r math hwn o bants gydag amrywiaeth o ddillad cyflenwol fel crys-t streipiog llorweddol gwyn a glas, mae'n ddelfrydol bod mewn porthladd, ar gwch hwylio neu fel gwisg achlysurol dda ond ar yr un pryd Cain, am y prynhawn neu'r nos os oes ychydig o wynt neu ei fod ychydig yn oer, mae'r trowsus gwyn hyn yn cyfuno'n rhagorol â siaced las glas tywyll, sef yr esgidiau math chwaraeon mewn gwyn neu ddu am y noson. Fe allech chi hyd yn oed ddangos eich hun mewn crys-T neu siwmper lliw llachar. Oherwydd bod gwyn mor niwtral fel y gellir ei gyfuno â llawer o liwiau.\nGwnewch yn siŵr nad ydych chi'n colli allan ar wylio a darllen ein postiad nesaf ar ffasiynau dynion gorau.\nLlwybr llawn i'r erthygl: Dynion chwaethus » Ffasiwn » Cydrannau » Jîns Gwyn i Ddynion - Gwybod Sut A Phryd Gwisgo Nhw\nPa mor dda yw cael eich ffrindiau yn ôl !! 🙂\nYmateb i Pietro\nFfrâm Clir Vintage Warby Parker\nSut i dorri'ch gwallt i'w wisgo'n toupee?


Rhaglen hwyrol yr Eisteddfod yn gwthio ffiniau a thorri tir newydd | Eisteddfod Genedlaethol\nComisiynau newydd, sioeau uchelgeisiol, a digon o gyfle i fwynhau hen ffefrynnau; dyma fydd ar gael gyda’r nos ym Mhafiliwn Eisteddfod Genedlaethol Sir Conwy eleni.\nGyda thocynnau’n mynd ar werth ar 1 Mai, heno (24 Ebrill), cyhoeddwyd rhaglen sy’n sicr o apelio at bob math o ddiddordebau ac oedran.\nMeddai Prif Weithredwr yr Eisteddfod, Betsan Moses “Mae’n bleser cyhoeddi rhaglen amrywiol, sy’n gwthio ffiniau ac yn parhau â’r trywydd uchelgeisiol mae’r Eisteddfod wedi bod yn ei ddilyn yn ddiweddar. Dyma raglen gyffrous, sy’n adeiladu ar lwyddiant y blynyddoedd diwethaf, gyda phartneriaethau deinamig a newydd sy’n creu dimensiwn unigryw i’n gwaith.\n“Bydd y sioe hon i’w gweld nos Wener a nos Sadwrn, gyda pherfformiad cynnar i deuluoedd gyda phlant iau nos Wener am 18:00. Rydym yn ddiolchgar iawn i Gyngor Celfyddydau Cymru a Culture Ireland / Cultúr Éireann am gefnogi’r prosiect hwn.\n“Mae Gig y Pafiliwn yn ôl eleni, gyda Huw Stephens yn cyflwyno. Y bandiau y tro hwn yw Diffiniad, Eden a Lleden, gyda Cherddorfa’r Welsh Pops yn cyfeilio eto nos Iau.\n“Dyma gyfle i fwynhau Tara Bethan, Gildas, Eilir Jones, John Ieuan Jones a Ryan Vaughan Davies, Ceri Haf Roberts, Erin Gwyn Rossington, Sara Davies, Siriol Elin a Ruth Erin Roberts, CoRwst a Chôr Bro Cernyw, Côr Canwy a Chôr CantiLena, Hogie'r Berfeddwlad, Catrin Angharad Jones, Esyllt Tudur a Dylan Cernyw, ac Ilid Llwyd Jones. Mae’n dipyn o restr, ac yn sicr o fod yn dipyn o noson yn y Pafiliwn nos Lun.\n“Cadeirydd y Pwyllgor Gwaith, Trystan Lewis, fydd yn arwain y Gymanfa Ganu yn y Pafiliwn nos Sul, gyda Huw Tregelles Williams ar yr organ. Mae côr y Gymanfa wedi bod yn ymarfer yn ddiwyd dros y gaeaf, a chawn gyfle i fwynhau perfformiad o ddwy gytgan o Emyn o Fawl, Mendelssohn, ganddyn nhw fel rhan o’r noson, wrth i ni ddod ynghyd i gyd-ganu rhai o emynau gorau ein gwlad.\n“O siarad yn lleol ac yn genedlaethol, mae’r nosweithiau’n debygol o werthu’n gyflym. Felly, peidiwch ag oedi cyn mynd ati i brynu’ch tocynnau. Bydd tocynnau ar werth o 10:00, 1Mai, drwy fynd i www.eisteddfod.cymru neu drwy ffonio’r llinell docynnau ar 0845 4090 800.\nCynhelir Eisteddfod Genedlaethol Sir Conwy o 3-10 Awst. Am ragor o fanylion ewch ar-lein neu ffoniwch 0845 4090 900.\nBydd yr Eisteddfod yn cyhoeddi manylion gweddill yr arlwy hwyrol ar 14 Mai, gyda’r amserlenni llawn i’w dilyn ar-lein cyn diwedd Mai.\nMae’r Eisteddfod yn parhau i weithio ar gynlluniau newydd ar gyfer lleoli’r ŵyl eleni, ac mae nifer o drafodaethau a gweithgaredd wedi digwydd dros yr wythnosau diwethaf. Y gobaith yw cadw’r meysydd mor agos â phosibl i dref Llanrwst, gan asesu opsiynau eraill wrth gefn. Byddwn yn cyhoeddi diweddariad pan fydd rhagor i’w adrodd.


Marc 12 SBY1850 - AC ef a ddechreawdd ymadrawdd wrthynt - Bible Search\nMarc 11 Marc 13\nLloci ’r winllan. Bot vvyddtawt a’ theyrnget yn ddyledus i deyrnedd a’ thwysogion. Cyuodedigaeth y meirw. Swmp a’ chrynodab y * Ddeddyf. Christ yn vap Dauid. Bot raid gochelyt yr ei gau sanctaidd. Offrwm y weddw dlawd.\n1AC ef a ddechreawdd * ymadrawdd wrthynt ym-parabolae, gan ddyvvedyt, Yr oedd gwr a blannai winllan, ac a ei hamgylchynawdd a chae, ac a gloddiawdd bwll y dderbyn y gwin ac a adeilawdd dwr ynddi, ac ei llocawdd hi i ‡ dir‐ddiwylliawdwyr, ac aeth ymhel’ o y gartref. 2Ac ar * dymor, y danvones ef was at y tir-ddiwylliawdwyr, val yd erbyniei ef y gan y tir‐ddiwylliawdwyr o ffrwyth y winllan. 3Ac wy a ei ‡ cymersont ef, ac ei * bayddesont, ac ei danvonesont ymaith yn + wac. 4A’ thrachefyn yd anuones atynt was arall, a ’hwnw a davlasant a’ main, ac ai * vriwesont ei ben, ac ei danvonesont ymaith wedy ei amperchi. 5A’ thrachefyn yd anuones ef vn arall, a hwnw a laddesont, a llawer ereill, gan * vayddy ’rei, a’ lladd ’rhei. 6Ac eto ydd oedd iddo vn map ei garedic: a’ hwnw a’ ddanvonawdd ef atynt yn ’ddywethaf, gan ddywedyt, VVy barchant vy map. 7And y tir‐ddiwylliawdwyr hynny a ddywedent yn ei plith ehunain, ‡ Hwn yw’r etiuedd: dewch, lladdwn ef, a’r etiueddiaeth vydd * y ni. 8Yno y cymersont ef, ac ei lladdesont, ac ei bwriesont y maes o’r winllan. 9Pa peth gan hyny a wna Arglwydd y winllan? E ddaw ac a ddiuetha ’r + tir‐ddiwylliawdwyr hyn, ac a rydd y winllan y ereill. 10Ac any ddarllenesoch hyn o Scrythur? Y maen yr hwn a wrthodent yr a deiladwyr, ys hwnw a wnaed yn ben congyl. 11Hyn a wnaethpwyt y gan yr Arglwydd, a ’rhyvedd yw yn ein * llygait. 12Yno yr oeddent mewn awydd y’w ddalha ef, and bot arnyn ofn y bopul: can ys dyellent mai yn y herbyn wy y dywedesei y + parabol hwnw: am hyny y gadawsont ef, ac ydd aethan i ffordd.\n13Ac wy ddanvonesont ataw ’r ei o’r Pharisaieit, ac o’r Herodieit ‡ yny ddalient ef yn ei ymadrodd. 14Ac wynteu pan daethant, a ddywedsant wrthaw, Athro, ys gwyddam * mai ‡ cywir wyt, ac na * ovely am nebun, ac nyd edrychy ar wynebvverrh dynion, amyn yn-gwirionedd y dyscy yn’ ffordd Dduw, Ai ‡ cyfreithlawn rhoddi teyrnget i Caisar, ai nyd yvv? 15A ddlem ni ei roddi, ai ny ddlem ei roddi? And ef a wyddiat ei * dichell wy, ac a ddyuot wrthynt, Paam y temptiwch vi? Dygwch i mi geinioc, val y gwelwyf y peth. 16Ac wy ei ducesont, ac ef a ddyuot wrthynt, ‡ I bwy mae’r ddelw hon a’r * argraph? wythe a ddywedsont wrthaw, I Caisar. 17Yno ydd atepodd yr Iesu ac y dyuot wrthynt, Rowch i Caisar yr ‡ iddo Caisar, ac i Dduw * yr eiddo Duw: a’ rhyueddy a wnaethant ‡ wrthaw.\n18Yno y daeth y Sadducaieit ataw, (yr ei a ddyweit nad oes cyfodedigaeth) ac a ’ovynesont iddo, gan ddywedyt, 19Athro, Moysen a yscrivenodd y ni, A’s bydd marw brawdd vn, a’ gady ei wreic, ac eb ady plant, mai ei vrawdd a ddyly gymeryd ei wraic, a’ chyuodi had ‡ y’w vrawd. 20Ydd oedd saith broder a’r cyntaf a gymerth wreic, a’ phan vu ef varw, ny adawdd ef * had. 21Ar ail y cymerth hi, ac e vu varw, ac ny’s gadawdd yntef chvvaith ddim had, a’r trydydd yr vn ffynyt. 22Felly ’r saith y + cymersant hi, ac ny adawsant ddim + had: yn ddywethaf oll marw o’r wreic hefyt. 23Yn y ‡ cyfodedigaeth gan hyny, pan adgyuodant, gwraic y bwy ’n o * naddynt vydd hi? can ys perchenogodd y saith y hi yn wraic? 24Yno ’dd atepawdd yr Iesu ac y dyuot wrthynt, Anyd am hyny ydd ych yn mynd ar ‡ gyfeilorn, can na wyddoch yr Scrythurae, na meddiant Duw. 25Can ys pan adgyyodant o veirw, ny wreicaant, ac ny ’wrant, anyd * bot val yr Angelion y sy yn y nefoedd. 26Ac am y meirw, y ‡ cyvodir wy drachefn, an y ddarllenesochvvi yn llyuer Moysen, po’dd yn y * merinllwyn y llavarawdd Duw wrthaw, gan ddywedyt, Mi yvv Duw Abraham, a’ Duw Isaac, a’ Duw Iacob? 27Nyd yw ef Dduw y meirw, eithyr Duw y bywion: Chwychwi gan hyny ‡ ’sy yn mynd ympell ar gyfeilorn.\n28Yno y daeth vn o’r Gwyr‐llen y clywsei wy yn ymddadlae, a’ chan wybot ddarvot iddo ei hatep yn dda, y gofynawdd yddaw, Pwy ’n yw’r gorchymyn cyntaf oll? 29Yr Iesu ei atepawdd, Y cyntaf o’r oll ’ochmynion yvv, Clyw Israel, Yr Arglwydd ein Duw, yw’r Arglwydd vnic. 30* Cery am hyny yr Arglwydd dy Dduw ‡ oth oll galon, ac oth oll enait, ac oth oll veddwl, ac ath oll nerth: hwn yw’r gorchymyn cyntaf. 31Ar ail ysy gyffelyp, ys ef, Cery dy gymydawc val dyun. Nid oes ’orchymyn arall mwy na ’r ei hyn. 32Yno y dyuot y Gwyr‐llen wrthaw, Da, Arglwydd, ys dywedeist y gwirionedd, mai vn Duw ’sy, ac nad oes * arall ‡ amyn ef. 33A’ ei gary ef a’r oll galon, ac a’r oll ddyall, ac a’r oll enait, ac ar oll nerth, a’ chary ei gymydawc mal y un, ’sy vwy nag oll boeth‐offrymae ac aberthae. 34Yno yr Iesu yn ei weled ef yn atep yn * ddisseml, a ddyvot wrthaw, Nyd wyt yn e pell ywrth teyrnas Duw. Ac ny veiddiawdd nep ‡ mwyach ymovyn ac ef.\n35A’r Iesu a * atepawdd ac a ddyuot gan ei dyscy yn y Templ, Pavodd y dywait y Gwyr‐llen pan yvv bot Christ yn vap i Ddauid? 36Can ys Dauid y un a ddyuot trwy’r yspryt, glan, Dyuot yr Arglwydd wrth vy Arglwydd i, Eistedd ar vymdeheulavv i, yd pan ‡ ’osotwyf dy elynion yn droedfainc yty. 37Can vot Dauid y hun yn y ’alw ef yn Arglwydd: a’ pha wedd y mae yntef yn vap iddaw? a’ llawer o bopul y * clypu ef yn ‡ ewyllysgar. 38Hefyd ef a ddyuot wrthynt * yn y ddysceidaeth ef, Y mogelwch rac y Gwyr‐llen yr ei a garant vyned mewn ‡ gwiscoedd llaesion a’ chael cyfarch‐gwell yddyn yn y marchnatoedd, 39a’r eisteddfaë penaf yn y Synagogae, a’r eisteddleoedd cyntaf yn-gwleddoedd, 40yr ei a lwyr * ysant daiae gvvragedd‐gweddwon, ac ‡ yn rhith hirweddiaw. Yr ei hyn a dderbyniant varnedigaeth vwy. 41Ac mal ydd oedd yr Iesu yn eistedd gyferbyn ar tresorva, yr edrychawdd ‡ po’dd y bwriei y bopul * arian ir dresorfa, a’ ‡ goludogion lawer a vwrient lawer y mewn. 42Ac e ddaeth ryw vvreic weddw dlawt, ac a vwriodd y mywn ddau * vitym, ys ef yw hatling. 43Yno y galwodd ataw ei ddyscipulon, ac y dyuot wrthynt, Yn wir y dywedaf y chwi, ‡ vwrw o’r vvraic‐weddw dlawt hon vwy ymewn, na’r oll ’rei a vwriesont i’r tresorfa. 44Can ys yntwy oll a vwriesont y mewn o’r hyn sy * yn‐gweddill ganthynt: a’ hithei o hei ‡ thlodi a vwriodd y mewn gymeint oll ac * oedd iddi, ysef i holl vywyt hi.


DIRGELWCH 'ORIEL Y BEIRDD' gan Gomer M.Roberts\nYN EI Enwogion Sir Gaernarfon (1922) fe nodir Ellis Owen Ellis (1813-61) o Fryn Coch, plwyf Abererch, Eifionydd, gan Fyrddin Fardd. Roedd y gŵr hwnnw'n ŵyr o ochr ei fam i'r hen fardd Si�n Lleyn. Fe'i henwogodd ei hun fel arlunydd medrus. Cafodd gyfle, tua 1834, i efrydu yn y London Galleries, ac arddangoswyd rhai o'i weithiau yn Westminster ac Exeter Hall. Ymhlith darluniau eraill barnai Myrddin Fardd fod ei ddarlun o Ddic Aberdaron yn gynnyrch rhagorol iawn o'i ddawn fel arlunydd.\nYmsefydlodd yn Lerpwl, ond bu am amser byr yn Llundain yn perffeithio'i wybodaeth am ei gelfyddyd. Dychwelodd i Lerpwl, ac ymgymerodd � phrif waith ei fywyd, sef llunio "Oriel y Beirdd", a gynhwysai ddarluniau tua chant o feirdd a llenorion Cymru. Roedd y cynfas yn bedair troedfedd o hyd wrth ddwy o led.\nBu farw 17 Mai 1861 yn 48 mlwydd oed, ac yntau heb ond prin orffen yr "Oriel". Claddwyd ef ym mynwent Abererch. Prynwyd yr "Oriel" am gan gini, meddai Myrddin, gan William Morris (Gwilym Tawe), "gyda'r bwriad o gymeryd haul-arluniau o honni; a da gennym fyddai sylweddoliad y bwriad hwnnw."\nYr oedd can gini yn swm sylweddol i'w dalu am arlunwaith yn y dyddiau hynny, ac ar �l gwario'r fath swm o arian am yr "Oriel" buasid yn disgwyl y goroesai'r darlun. Ond, meddai golygydd Y Casglwr wrthyf, "fe lwyr ddiflannodd y darlun, ac hyd y gwn nid oes gopi o fath yn y byd ohono ar gael".\nPWY oedd William Morris (Gwilym Tawe)? Nid oes ysgrif arno yn y Geiriadur Bywgraffyddol, ond os trowch chi i gyfrol sylweddol Hywel Teifi Edwards, Gŵyl Gwalia (1980), mi gewch chi gryn lawer o'i hanes.\nUn o Abertawe ydoedd, ac ef, efallai, oedd awdur y llyfryn Cydymaith i Blentyn, neu risiau rhwydd i lythrennu, silliadu, a darllen yr Iaith Gymraeg (Abertawe, 4ydd arg., 1849), a geir yn y Llyfrgell Genedlaethol. Priodolir y llyfryn iddo ef � yn betrusgar � yng nghatalog y Llyfrgell, ac fe nodir ei flynyddoedd, "fl. 1845-69", ar gyfer ei enw.\nNodir llyfr arall o'i waith yng Nghatalog Llyfrgell Rydd Caerdydd (1898), "The Working Man's Garden. An Essay in refutation of Henry Austin Bruce's assertion that "Wales has produced no men who have influenced the public opinion of Great Britain" (Swansea, 1860). Arglwydd Aberd�r oedd y Bruce uchod, ac atebir ei honiad yn yr Essay ar linellau bywgraffyddol.\nOnd yn �l at Gwyl Gwalia. Ceir darlun yn y gyfrol o "Beirdd Cymreig - Eisteddfod Treforis, Awst 1855", sef photograff o 13 ohonynt, a "Gwilym Tawe, Swansea" yn eu plith. Bu'n flaenllaw yn ei ddydd fel un o arloeswyr cynnar yr Eisteddfod Genedlaethol, a bu'n aelod o'r Cyngor a sefydlwvd yn y 60au i ddiwygio�r Eisteddfod.\nCYNHALIWYD yr Eisteddfod Genedlaethol yn Abertawe yn 1863, a'r Dr. Evan Davies a Gwilym Tawe yn gyd-ysgrifenyddion. Difwynwyd yr eisteddfod honno, meddai H.T.E., gan "y gŵr myfiol hwnnw, Gwilym Tawe". Enillodd ran o'r wobr am gerdd hanesyddol Saesneg ar Gastell Abertawe. Fe'i perswadiwyd i roi rhan o'r wobr yn �l, ar �l cael ei alw i gyfrif. Y wobr oedd pumpunt a bathodyn.\nAddawsai'r Cyngor roi cyfraniad ar gyfer y gwobrwyon, ond ar fore cyntaf yr eisteddfod nid oedd yr un geiniog yn y banc. Yn �l y Swansea Journal benthyciodd Gwilym Tawe �260 i'r Cyngor. Gwnaed elw o �500, a chadwodd Gwilym Tawe �250 o'r elw hwnnw rhag ofn na ch�i ad-daliad mewn unrhyw ffordd arall.\nWrth rannu gweddill yr elw bu'r pwyllgor lleol yn hael iawn i'w swyddogion. Cafodd y ddau gyd-ysgrifennydd hanner canpunt yr un a thlws. Trosglwyddodd Dr. Evan Davies ei gyfran yn �l i goffrau'r eisteddfod. Addawodd Gwilym Tawe ddilyn ei esiampl, ond nis gwnaeth.\nSyfrdanwyd y Cyngor gan yr haelioni mawr yma, ac fe ddiarddelwyd Gwilym Tawe gan y Cyngor yn Llandudno yn 1864, heb iddo gael cyfle i'w amddiffyn ei hun.\nOnd fe wnaeth hynny trwy gyfrwng y wasg. Cyhoeddodd bamffledyn, Yr Eisteddfod. Who is to Blame? The Eisteddfod Council or Gwilym Tawe? (Swansea, 1864). Amddiffynnodd ei hawl i'r rhodd, gan ddannod i aelodau eraill y Cyngor eu rhagrith a'u hariangarwch.\n"Bellach", meddai H.T.E., "does fawr o obaith dod o hyd i'r gwir am yr hyn a ddigwyddodd yn 1863". Yn �l Maer Abertawe, Gwilym Tawe "was the first instigator of the shameful conduct which took place there".\nBU'N gefnogwr brwd i'r eisteddfod ar �l helyntion 1863. Darllenodd bapur yn Eisteddfod Caer yn 1866 ar "Nationalities: their Uses and Abuses" yn y "Social Service Section."\nAwyddai Gwilym Tawe "wneud gwasanaethwr gwiw i'r Gymraeg" a'r Eisteddfod, ond fel y gwyddys fe foddwyd yr eisteddfod bron gan y ffrwd gref o Seisnigrwydd gan Hugh Owen ac eraill. Darllenodd bapur hefyd yn Eisteddfod Rhuthun yn 1868 ar y testun "The Working man and his Health".


Manteision gweinyddwyr allanol neu We-letya | Newyddion ECommerce\nManteision gweinyddwyr allanol neu We-letya\nPan fydd entrepreneuriaid yn dechrau modelu eu busnes ar-lein, maent fel arfer yn rhedeg i'r un broblem. Sut alla i gadw fy ngwefan yn weithredol 24/365, yn sicr na fydd unrhyw wallau dylunio na chod? Yn anffodus, nid oes gan bob busnes cychwynnol dîm sy'n arbenigo ynddo technoleg cyfathrebu.\nYn ffodus mae yna tudalennau gwe o'r enw Web Hosters sy'n cynnig y gwasanaeth o gadw ein tudalen yn weithredol ar weinydd allanol gan gynnal y parth a ddewiswn.\nGweinyddion allanol neu We-letya\nGelwir y gwasanaeth hwn yn cynnal yw un o'r opsiynau mwyaf cyfleus ar gyfer cychwyniadau e-fasnach oherwydd bod y gost rhentu misol yn rhatach o lawer na chadw gweinydd electronig i redeg bob amser gyda'r gallu a'r cyflymder sy'n ofynnol heddiw.\nAt hyn rydym yn ychwanegu cymaint â hynny Gwefannau cynnal yn arbenigo mewn e-fasnach cynnwys gwasanaethau ychwanegol fel dyluniad proffesiynol ein gwefan yn unol â'n gofynion neu mae hyd yn oed rhai yn cynnig yr opsiwn inni ychwanegu gwahanol dulliau talu bod angen i'n cleientiaid brynu.\nArall o'r manteision defnyddio Hoster Gwe arbenigol mewn masnach electronig yw ei fod yn caniatáu inni ymgynghori â'r crynodeb o'r holl archebion sydd gennym a statws y gorchymyn. Mae'r offeryn hwn yn ddefnyddiol iawn i gael rheolaeth awtomatig ar ein rhestr eiddo ac mae'n ein galluogi'n fawr i gadw rheolaeth effeithiol ar daliadau a shipments i gynnig a gwell gwasanaeth i'n cwsmeriaid a chael trefn ar ein cyllid.\nY Gwe Hosters Yn gyffredinol, maent hefyd yn cynnig system gyfathrebu rhwng y cleient a'r cwmni fel y gallwn ddatrys unrhyw gwestiynau sydd ganddynt am ein cynnyrch neu wasanaeth, yn ogystal â chaniatáu inni gysylltu ein tudalen â'r rhwydweithiau cymdeithasol a ddefnyddiwn.\nHeb amheuaeth yr Hosters Maent yn opsiwn gwych i wneud bywyd yn haws i ni trwy ddod yn entrepreneuriaid ar-lein.\nLlwybr llawn i'r erthygl: Newyddion ECommerce » e-fasnach » cynnal » Manteision gweinyddwyr allanol neu We-letya\nY duedd newydd, Masnach Symudol\n3 dull talu y mae'n rhaid i chi eu cael yn eich siop ar-lein


Coronafeirws - Visit Conwy\nRydych chi yma: Gwybodaeth i Ymwelwyr > Coronafeirws\nCroeso’n ôl! Rydym ni wedi gweld eich colli chi. Wrth i ni i gyd gychwyn mynd i grwydro unwaith eto, gwnewch yn siŵr eich bod yn ymwybodol o’r holl ganllawiau diweddaraf. Rydym ni wedi amlinellu rhai cwestiynau cyffredin isod er gwybodaeth i chi.\nGa’ i ddod ar fy ngwyliau i Sir Conwy?\nFe gewch chi’n awr fwynhau gwyliau yn Sir Conwy gydag aelodau eich aelwyd eich hun ac/neu aelodau eich aelwyd estynedig, os ydych chi wedi cytuno i lunio un.\nCafodd llety hunangynhwysol ganiatâd i agor o 11 Gorffennaf 2020 ymlaen. Golyga hyn unrhyw lety lle nad oes rhaid i westeion rannu cyfleusterau ymolchi, toiledau na cheginau. Mae enghreifftiau o’r rhain yn cynnwys bythynnod gwyliau a charafanau gwyliau, gan gynnwys rhai carafanau teithiol a chartrefi modur ac unrhyw lety glampio sydd â’u ceginau a’u hystafelloedd ymolchi eu hunain, nad ydynt yn cael eu defnyddio gan unrhyw westeion eraill. Mae gwestai a llety â gwasanaeth eraill, er enghraifft llety Gwely a Brecwast a hostelau sydd ag ystafelloedd en-suite ac yn gallu cynnig prydau bwyd yn yr ystafelloedd, hefyd yn cael eu cynnwys yn y categori hwn.\nI gael y canllawiau diweddaraf ar Covid-19, ewch i wefannau Iechyd Cyhoeddus Cymru, Llywodraeth Cymru a Llywodraeth y DU.\nGa’ i fynd i wersylla?Cewch – caiff meysydd gwersylla agor. Bydd y blociau toiledau/cawodydd, ac ardaloedd golchi llestri a golchi dillad ar gyfer gwersyllwyr hefyd ar agor ar yr amod b\nod mesurau ar waith i sicrhau y cydymffurfir â mesurau cadw pellter cymdeithasol ac y glanheir y cyfleusterau yn briodol.\nOes yna fwytai, bariau a chaffis ar agor?Ar 13 Gorffennaf 2020, cafodd bwytai, bariau a chaffis agor gan ddefnyddio eu h\nardaloedd y tu allan yn unig. Ceir caniatâd i fynd i doiledau dan do, ond gyda threfn lanhau drylwyr. Gallwch rannu byrddau gydag aelodau eich aelwyd eich hun neu eich aelwyd estynedig. I weld rhestr o pa fwytai, bariau a chaffis sydd wedi ailagor, cliciwch yma.\nMae Llywodraeth Cymru wedi cadarnhau y caiff bwytai, tafarndai a chaffis agor eu drysau o 3 Awst 2020 ymlaen.\nPa doiledau cyhoeddus sydd ar agor?\nI gael rhestr o’r holl doiledau sydd wedi agor yn Sir Conwy, cliciwch yma.\nBydd angen i chi gofio cadw pellter cymdeithasol a golchi eich dwylo’n drylwyr. Dilynwch yr arwyddion sy’n dweud wrthych chi lle i aros a pha ffordd i gerdded. Bydd rhai wrinalau, sinciau a chiwbiclau ar gau – peidiwch â cheisio eu defnyddio.\nPa barciau a thraethau cyhoeddus sydd ar agor?\nErs 6 Gorffennaf 2020, fe gewch chi ymweld â phob un o'n traethau a'n parciau cenedlaethol. Mae morlin Sir Conwy yn 73km o hyd ac yn ymestyn o Fae Cinmel i Lanfairfechan, felly mae gennych chi amrywiaeth o draethau i ddewis ohonyn nhw! Os bydd traeth yn rhy brysur pan gyrhaeddwch chi, beth am deithio ychydig ymhellach draw ar hyd yr arfordir i chi gael mwynhau diwrnod ar y traeth yn ddiogel.\nNeu beth am fynd i Barc Cenedlaethol Eryri i fwynhau harddwch naturiol, bywyd gwyllt a threftadaeth ddiwylliannol yr ardal. Cofiwch gadw pellter o 2m oddi wrth bobl eraill y tu allan i’ch grŵp chi, yn enwedig wrth giatiau a chamfeydd. Fe allai’r bywyd gwyllt, yr adar a’r anifeiliaid fferm fod yn agosach atoch chi nag o’r blaen – cofiwch eu hamddiffyn drwy gadw at y llwybrau. Cofiwch fynd ag unrhyw sbwriel a gwastraff bwyd gartref gyda chi.\nPa feysydd parcio sydd ar agor?\nErs dydd Llun 22 Mehefin, mae ein holl feysydd parcio ar agor ac mae’n rhaid talu ac arddangos.\nGallwch dalu gydag arian parod neu gerdyn wrth y peiriant (gan gynnwys yn ddigyffwrdd). Rydym hefyd yn gweithio ar gyflwyno ‘system talu dros y ffôn’ cyn bo hir.\nCaiff peiriannau talu eu glanhau yn rheolaidd.\nEdrychwch o’ch cwmpas cyn dod allan o’ch cerbyd, er mwyn sicrhau eich bod yn cadw pellter o 2m oddi wrth bobl eraill.\nOs bydd maes parcio’n rhy brysur, beth am fynd i un o'n meysydd parcio neu’n trefi eraill i fwynhau diwrnod allan. Mae rhestr o bob un o’n meysydd parcio i’w gweld yma.\nYdi’r Canolfannau Croeso ar agor?\nYdyn. Bu i Ganolfan Groeso Llandudno ailagor ar 15 Gorffennaf 2020. Gallwch alw heibio i brynu cynnyrch lleol ac anrhegion Cymreig, neu i holi ein tîm am gyngor ar beth i’w weld a’i wneud tra byddwch chi yn yr ardal.\nMae Canolfan Groeso Conwy yn bwriadu agor ar 27 Gorffennaf 2020.\nPa atyniadau sydd ar agor yn yr ardal?\nMae rhestr o’r holl atyniadau, darparwyr llety a bwytai/caffis sydd ar agor i’w gweld drwy glicio yma.\nDydw i ddim yn dod ar y daith roeddwn i wedi’i threfnu i Sir Conwy. Ga’ i ad-daliad am y llety a’r tocynnau atyniad roeddwn i wedi’u harchebu?\nOs ydych chi wedi archebu drwy ddarparwyr llety, atyniadau neu weithgareddau, yna cysylltwch â’r busnesau hyn yn uniongyrchol i drafod eich archeb.\nHoffem ddiolch i bawb sydd wedi cefnogi ein busnesau yn ystod y cyfnod heriol hwn drwy ohirio eu harcheb yn hytrach na chanslo. Fodd bynnag, os byddai’n well gennych chi gael ad-daliad, cysylltwch â’r busnesau’n uniongyrchol i drafod hynny.\nMae gen i docynnau i ddigwyddiad sy’n cael ei drefnu yn Sir Conwy; a fydd y digwyddiad yn dal i gael ei gynnal?\nMae pob digwyddiad cyhoeddus yn Sir Conwy wedi’i ganslo tan ddiwedd Mehefin 2020. Mae hyn o ganlyniad i ddeddfwriaeth Llywodraeth Cymru ynglŷn â chadw pellter cymdeithasol. Bydd gwybodaeth am ddigwyddiadau yn y dyfodol (ar ôl Mehefin 2020) ar gael pan fydd canllawiau newydd yn cael eu rhyddhau gan Lywodraeth Cymru.\nRydym yn gweithio’n galed i sicrhau bod ein hadran Beth sydd 'Mlaen yn cael ei diweddaru ar-lein gydag unrhyw wybodaeth newydd a gawn ni ynglŷn â chanslo / gohirio digwyddiadau.\nOes yna unrhyw newidiadau i gludiant yn Sir Conwy?\nBydd gorchuddion wyneb â thair haen yn orfodol ar gludiant cyhoeddus o 27 Gorffennaf 2020 ymlaen. Dim ond ar gyfer teithiau hanfodol y dylech chi ddefnyddio cludiant cyhoeddus. Rhoddir blaenoriaeth i weithwyr allweddol sy’n teithio i ac o’r gwaith.\nMae gan Trafnidiaeth Cymru amserlen wahanol i’r arfer ar hyn o bryd er mwyn helpu Cadw Cymru’n Ddiogel. Mae gwasanaethau brig y bore o ddydd Llun i dydd Sadwrn wedi cael eu blaenoriaethu i alluogi gweithwyr allweddol gyrraedd y gwaith. Mae rhagor o wybodaeth ar gael ar wefan Trafnidiaeth Cymru.\nMae Arriva yng Nghymru yn gweithredu ei amserlen bws arferol ac yn annog teithwyr i ddefnyddio taliadau digyffwrdd er mwyn osgoi trin a thrafod arian parod. Fodd bynnag, ers dydd Llun 25 Mai 2020, mae amserlen dydd Sul llai aml yn cael ei gweithredu. I weld yr amserlen wythnosol lawn, cliciwch yma.\nMae bysus Llew Jones wedi cyflwyno amserlen newydd ers dydd Llun, 25 Mai 2020. Maent yn annog teithwyr i dalu yn ddigyffwrdd. Fodd bynnag, os byddai’n well gennych chi dalu gydag arian parod, dim ond arian cywir fydd yn cael ei dderbyn. I weld eu hamserlen lawn, cliciwch yma.\nO ganlyniad i Covid-19, ydi’r cyfyngiadau ar gyfer cŵn ar draethau wedi eu llacio?\nAr hyn o bryd, nid oes unrhyw ddarpariaeth yn Rheoliadau Diogelu Iechyd (Cyfyngiadau Coronafeirws) (Cymru) 2020 fyddai’n caniatáu unrhyw newidiadau neu lacio o ran y Gorchmynion Diogelu Mannau Cyhoeddus presennol o fewn y Sir, sy’n cynnwys yr ardaloedd sydd ar hyn o bryd yn gwahardd cŵn ar y traeth.\nDylid nodi bod y Gorchymyn Diogelu Mannau Cyhoeddus presennol yn ymwneud â chydbwyso anghenion perchnogion cŵn a phobl heb gŵn. Mae’n bwysig ystyried y gallai trigolion lleol sydd ofn neu ddim yn hoffi cŵn fod yn teimlo’n hyderus erbyn hyn yn defnyddio’r ardal hon ar y traeth i ymarfer yn ddiogel, gan wybod na fydd cŵn yn dod i fyny atynt.\nBeth ddylwn i ei wneud os bydda’ i’n teimlo’n sâl yn ystod fy ymweliad?\nDylech weithredu ar unwaith. Bydd rhaid i chi ddilyn cyngor a dychwelyd gartref os bydd angen.\nCliciwch yma i gael gwybodaeth i fusnesau ynghylch coronafeirws.


BBC - Gogledd Orllewin - Awdur\nMae gyrfa Beryl Stafford Williams o Benmaenmawr fel awdures yn mynd o nerth i nerth - ond wnaeth hi ddim dechrau ysgrifennu o ddifri tan ar ôl ymddeol.\n"Roeddwn yn athrawes Gymraeg yn Ysgol Syr Hugh Owen, Caernarfon, am gyfnod cyn mynd yn bennaeth yr adran Saesneg yn Ysgol Tryfan, Bangor. Roeddwn i'n dysgu llenyddiaeth ac yn hoff iawn ohono ond doeddwn i erioed wedi sgwennu llyfr cyn i mi ymddeol.\nFelly ar ôl i'r plentyn olaf adael y nyth, roedd gen i ystafell sbâr - doeddwn i erioed wedi cael desg fy hun o'r blaen!\nMae'n bwysig iawn cael stafell i chi eich hun - gallu cau'r drws a chael llonydd i fwrw iddi. Mae'n anodd sgwennu weithiau pan mae rhywbeth wedi digwydd neu pan mae bywyd yn brysur, felly mae'n bwysig neilltuo rhai wythnosau i fynd ati o ddifri i sgwennu pennod neu ddau, hyd yn oed pan ddaw hi ddim.\nPan nad ydych chi'n siŵr lle i fynd nesaf mae'n rhaid i chi aros a pheidio gadael y gwaith. Dwi'n cofio'r nofelydd Martin Amis yn dweud: "When I get stuck, I stick it out". Roedd yn mynd i'r wal arno fo weithiauhefyd ond mae'n hanfodol aros nes mae rhywbeth wedi dwad. Does dim iws mynd i stwnsian rownd y tŷ - rhywbryd mi ddaw ryw frawddeg neu ddwy, yna paragraff fydd yn eich helpu chi i droi cornel.\nMae rhai pobl yn meddwl fod sgwennu nofel yn hawdd gan nad oes yna reolau - 'does dim rhaid dysgu rheolau cynghanedd fel sydd wrth gyfansoddi awdl! Ond mae'n waith anodd. Mae'n waith creadigol maith, un o'r hiraf fedrwch chi ei wneud. Rhaid i chi fod yn barod i ddisgyblu eich hun.\nMi ddechreuais ysgrifennu yn y Gymraeg yn gyntaf, ac ennill Gwobr Goffa Daniel Owen gyda fy llyfr Mellt Yn Taro yn 1995. Mae 'na fwy o fri am y wobr yma erbyn hyn, gyda'r orsedd yn bresennol yn y seremoni - mi ges i'r wobr yn y Babell Lên, ond rwy'n falch iawn ohoni.\nMae fy llyfrau i gyd yn wahanol. Mae Mellt yn Taro yn ddwy stori sy'n rhedeg yn gyfochrog. Mae merch fodern yn gwneud gwaith ymchwil i gymeriadau oedd yn byw 100 mlynedd ynghynt, ac yn gweld y tebygrwydd rhwng ei pherthynas hi a'i chariad a'r gŵr a'r wraig o'r gorffennol.\nYn Llanw a Thrai, mi gefais fy ysbrydoli gan y Fenai - dwi'n edrych allan drosti ar hyn o bryd. Mae llanw'r Fenai yn gymhleth iawn gan eu bod yn dod i mewn o'r ddau ben. Felly 'dwi wedi mynd ati i weu llanw a thrai y Fenai i mewn i fywyd y prif gymeriad.\nUn o fy hoff awduron yw Virginia Woolf. Mi ddywedodd rhywun fod na rhywbeth digon tebyg rhwng ei llyfr, Mrs Galloway, a Llanw a Thrai gan fod y stori i gyd yn digwydd o fewn un diwrnod, er mod i'n mynd nôl a 'mlaen mewn amser hefyd.\nDwi'n hoff o awduron sy'n sôn am lefydd arbennig. Mae Kate Roberts yn dod o'r hen sir Gaernarfon fel fi a dwi'n hoff iawn o'r ffordd mae hi'n disgrifio'r wlad a bywyd yr ardal yma. Mae hi'n ddwys iawn, ond mae 'na hiwmor iddi hefyd.\nDwi hefyd yn hoff iawn o Thomas Hardy gan eich bod chi'n gallu gweld tirwedd Dorset yn glir yn ei nofelau. Dwi wedi ceisio sgwennu am dirwedd a gwlad yr ardal yma yn fy llyfrau, yn enwedig In The Dark - am Benmaenmawr, mynyddoedd Eryri ac ardal Ffestiniog.\nMae'n ddarlun o fywyd yn ystod yr Ail Rhyfel Byd yn yr ardal yma. Dwi wastad wedi bod â diddordeb mewn celfyddyd gain ac wrth fyw ym Mangor roeddwn yn ymwybodol o'r stori am luniau'r Galeri Celf Gwladol yn Llundain yn cael eu cadw'n ddiogel yng ngogledd Cymru yn ystod y rhyfel. Cawsant eu symud i Neuadd Prichard Jones, Castell y Penrhyn ac wedyn i ogofâu ym Manod.\nDwi'n gwybod diwedd y stori cyn cychwyn, ond dydw i byth yn mapio'r llyfr allan - dwi'n hoffi gweithio allan y canol wrth i mi fynd ymlaen.\nMae sgwennu yn anodd ond hefyd yn bleser, yn enwedig ar ôl y drafft cyntaf. Yr adeg honno - mae'n bosib gweld ffurf y stori, mae'r cymeriadau yn tyfu ac rydych yn dechrau cael boddhad o gyflawni'r gwaith.\nOs ydych chi am fynd ati i 'sgwennu nofel, byddwch yn barod i fod yn ddisgybledig - am fisoedd neu hyd yn oed blynyddoedd o waith caled wrth i chi ddechrau ar daith hir. Efallai y byddai'n syniad cychwyn gyda straeon byr gan ei bod hi'n bosib llunio stori fer mewn 'chydig o wythnosau.\nOnd mae sgwennu yn rhoi lot fawr o bleser i mi."


Llyfrgell Owen Phrasebank - ymwybodol\nEr ei fod wedi gwireddu ei freuddwyd o fod yn arlywydd, roedd yn ymwybodol o fygythiadau o sawl cyfeiriad.\nYna daeth yn ymwybodol o'r drewdod.\nOnd dan y brwdfrydedd hwnnw, rydym yn gwbl ymwybodol o ddifrifoldeb y sefyllfa.\nRai misoedd yn ôl, soniais am y nifer mawr (tua phum mil neu well) o droseddau gwahanol y gall y modurwr druan eu cyflawni â'i gar � sawl un heb iddo ef ei hun fod yn ymwybodol ohono ar y pryd.\nMae'n rhaid fod Mrs Thatcher yn ymwybodol o hyn pan gyflwynodd hi fedalau i enillwyr Ymddiriedolaeth Goffa Winston Churchill pan oedd hi'n Brifweinidog.\nEr hynny, daliwn i wneud hynny, weithiau yn hunan-ymwybodol, dro arall yn anfwriadol, sy'n beryclach.\nYn yr entrychion roedd llais hon yn syfrdanol ac yr oedd y rhaglen wedi ei dewis i sicrhau ein bod ni i gyd yn ymwybodol o hynny.\nY mae'r llafuryddion hynny yn ymwybodol o genedligrwydd Cymru ac o'i hawl ar eu teyrngarwch.\nYn ogystal â hyn, ef wnaeth i mi fod yn ymwybodol, am y tro cyntaf, fy mod i'n Gymro'.


Cyngor Sir Ddinbych - Agenda for Pwyllgor Gwasanaethau Democrataidd on Dydd Gwener, 12 Mawrth 2021, 10.00 am\nPwyllgor Gwasanaethau Democrataidd - Dydd Gwener, 12 Mawrth 2021 10.00 am\nCafodd y Cadeirydd wybod y byddai'r Cynghorydd Hugh Irving yn ymuno â’r cyfarfod yn nes ymlaen oherwydd ymrwymiadau eraill.\nCOFNODION PDF 378 KB\nDerbyn cofnodion cyfarfod y Pwyllgor Gwasanaethau Democrataidd a gynhaliwyd ar 02 Hydref 2020 (copi ynghlwm).\nCyflwynwyd cofnodion cyfarfod y Pwyllgor Gwasanaethau Democrataidd a gynhaliwyd ar 02 Hydref 2020 i’w cymeradwyo.\nPenderfynwyd: - derbyn a chymeradwyo cofnodion cyfarfod y Pwyllgor Gwasanaethau Democrataidd a gynhaliwyd ar 02 Hydref 2020 fel cofnod cywir.\nCYLCH GORCHWYL GRWP ARDAL AELODAU PDF 207 KB\nDerbyn adroddiad gan y Rheolwr Gwasanaethau Democrataidd (copi'n amgaeedig) yn adolygu ac yn diweddaru'r cylch gorchwyl ar gyfer y Grwpiau Ardal Aelod.\nAppendix 1 - MAGs Terms of Reference , Eitem 5. PDF 401 KB\nAppendix 2 - 2012 Terms of Reference , Eitem 5. PDF 377 KB\nAppendix 3 - Facilitation of Member Area Group Meetings - March 2021 , Eitem 5. PDF 156 KB\nCyflwynodd y Rheolwr Gwasanaethau Democrataidd adroddiad (a ddosbarthwyd ymlaen llaw) oedd yn sôn am adolygu a diweddaru’r cylch gorchwyl ar gyfer Grwpiau Ardal yr Aelodau. Roedd y mater yn cael ei gyflwyno i’r pwyllgor yn dilyn sylwadau gan aelodau yn ddiweddar, gan bod diffyg manylion yn y cylch gorchwyl presennol.\nCafodd yr aelodau wybod bod y telerau drafft ynghlwm yn Atodiad Un yr adroddiad. Rhoddodd y Rheolwr Gwasanaethau Democrataidd sicrwydd mai fersiwn cynnar iawn oedd y drafft, a byddai’n cael ei gyflwyno i'r Uwch Dîm Arweinyddiaeth, gan bod uwch swyddogion yn chwarae rhan allweddol yng nghyfarfodydd Grŵp Ardal Aelodau. Yna byddai’r adroddiad yn mynd i’r Pwyllgor Llywodraethu Corfforaethol ac Archwilio, ac yna yn y pendraw, byddai’n mynd i’r Cyngor. Fe awgrymodd y pwyllgor y byddai’n syniad da petai’r cylch gorchwyl yn mynd i bob Grŵp Ardal yr Aelodau.\nCafodd y mapiau yn yr adroddiad eu hamlinellu, roeddynt yn hen a byddent yn cael eu diweddaru er mwyn adlewyrchu ardaloedd y Grwpiau Ardal Aelodau presennol maes o law. Atgoffwyd yr aelodau nad oedd y grwpiau yn grwpiau oedd yn gwneud penderfyniadau, rôl gynghori ar faterion lleol oedd gan y grwpiau, heb unrhyw bwerau dirprwyedig.\nFe aeth y pwyllgor trwy’r Cylch Gorchwyl newydd gan dynnu sylw at feysydd o ddiddordeb yn fersiwn ddrafft y Cylch Gorchwyl.\n· Aelodaeth – Ar y cyfan roedd y pwyllgor yn teimlo bod aelodaeth yn ddryslyd, y rheswm am hyn oedd bod y mapiau'n hen, ond byddai rhai o'r pentrefi bychain yn cyfuno â threfi y tu allan i ardal Grŵp Ardal Aelodau. Cafodd Grŵp Ardal Aelodau Dyffryn Dyfrdwy ei drafod gan mai tri aelod oedd yn mynychu’r cyfarfod ar hyn o bryd, roedd aelodau’n teimlo y byddai’r Grŵp Ardal yn elwa trwy gynyddu’r ardal o ddylanwad. Dywedodd Rheolwr Gwasanaethau Democrataidd y byddai yna bedwerydd aelod etholedig ar gyfer Grŵp Ardal Aelodau Dyffryn Dyfrdwy ac roedd dau aelod o Grŵp Ardal Aelodau Rhuthun yn cael eu gwahodd i gyfarfodydd Grŵp Ardal Aelodau Dyffryn Dyfrdwy, ond anaml yr oeddynt yn mynychu.\n· Cadeirydd ac Is-gadeirydd – Nid oedd unrhyw sylwadau gan y pwyllgor ynghylch penodi Cadeiryddion ac Is-gadeiryddion.\n· Pleidleisio - Croesawodd y pwyllgor yr wybodaeth oedd yn y cylch gorchwyl gan fod pleidleisio yng Ngrwpiau Ardal yr Aelodau ar hyn o bryd yn seiliedig ar gonsensws cyffredinol. Serch hynny, gan fod niferoedd amrywiol ym mhob Grŵp Ardal, roedd aelodau yn teimlo y dylid cyflwyno dull canran o bleidleisio er tegwch yn hytrach na dull mwyafrif o bleidleisio.\n· Cworwm – Nid oedd yna sylwadau gan y pwyllgor ynglŷn ag agwedd cworwm y cylch gorchwyl.\n· Rhaglenni Gwaith i’r Dyfodol – Dywedodd y Rheolwr Gwasanaethau Democrataidd ei bod hi’n fanteisiol i gyfleu cymaint o wybodaeth â phosibl pan roeddynt eisiau i eitemau gael eu cynnwys yn y rhaglen gwaith i'r dyfodol, byddai hyn yn sicrhau bod pob swyddog yn deall beth oedd yn cael ei ofyn.\n· Presenoldeb ac Arsylwadau mewn cyfarfodydd Grŵp Ardal Aelodau a Chefnogaeth ar gyfer y Grwpiau Ardal Aelodau – Ni drafodwyd mwy ar y ddau eitem yn y cylch gorchwyl na’r manylion sydd wedi’u cynnwys yn yr adroddiad.\n· Dosbarthu a Mynediad at Ddogfennau – Gofynnodd y pwyllgor a oedd modd dosbarthu’r dogfennau ar gyfer Grwpiau Ardal Aelodau gyda phobl y tu allan i'r cyfarfodydd. Roedd y pwyllgor yn teimlo y byddai rhai o’r dogfennau oedd yn cael eu rhannu gyda’r Grwpiau Ardal Aelodau o fudd i bobl leol. Roedd y pwyllgor yn teimlo y dylai dogfennau’r Grŵp Ardal ddynodi a oedd y ddogfen yn gyfrinachol. Yna dylai Aelodau’r grŵp allu teimlo bod rhwydd hynt iddynt rannu ... view the full Cofnodion text for item 5.\nADRODDIAD BLYNYDDOL PANEL ANNIBYNNOL CYMRU AR GYDNABYDDIAETH ARIANNOL 2021 / 2022 PDF 218 KB\nDerbyn adroddiad gan y rheolwr Gwasanaethau Democrataidd ar flynyddol Panel Annibynnol Cymru ar Gydnabyddiaeth Ariannol (y ‘Panel’) ar gyfer 2021/22 (copi’n amgaeedig).\nAppendix 1 to IRP Report , Eitem 6. PDF 9 KB\nIndependent Remuneration Panel for Wales - Annual Report 2021 , Eitem 6. PDF 1 MB\nCyflwynodd Rheolwr y Gwasanaethau Democrataidd adroddiad (a ddosbarthwyd ymlaen llaw) oedd yn ymwneud ag adroddiad blynyddol Panel Annibynnol Cymru ar Gydnabyddiaeth Ariannol (IRPW) 2020/21. Cyhoeddwyd yr adroddiad yma ym mis Chwefror 2020.\nSefydlwyd Panel Annibynnol Cymru ar Gydnabyddiaeth Ariannol yn 2008. Cafodd cylch gwaith a swyddogaethau’r Panel eu hymestyn ym Mesur Llywodraeth Leol (Cymru) 2011. Mae cylch gwaith y Panel yn cynnwys cynghorwyr, aelodau o awdurdodau parciau cenedlaethol, awdurdodau tân ac achub Cymru a chynghorau tref a chymuned yn ogystal â chynghorau sir a bwrdeistref sirol. Mae'r Panel yn gallu pennu’r swm gwirioneddol y taliad y caiff awdurdod ei wneud i aelod a dyletswyddau a chyfrifoldebau a all wneud cynghorwyr yn gymwys i dderbyn taliadau.\nEleni roedd y Panel wedi penderfynu darparu cynnydd o £150 i £14,368 y flwyddyn i gyflog sylfaenol bob Cynghorydd. Byddai uwch gyflogau’n cael eu cynyddu 1.06% i’r ffigurau a ddangosir yn nhabl 3 yr Adroddiad Blynyddol.\nMae’r Panel yn bendant o’r farn nad yw cynnal gwerthoedd democrataidd llywodraeth leol yn ddigost. Roedd tâl a ariennir yn gyhoeddus ar gael i annog amrywiaeth o bobl leol bodlon a medrus i ymgymryd â rôl mewn llywodraeth leol, drwy eu swyddogaethau etholedig, penodedig neu gyfetholedig.\n(i) Bod y Pwyllgor yn nodi penderfyniadau Panel Annibynnol Cymru ar Gydnabyddiaeth Ariannol ar gyfer 2021-2022 mewn perthynas â thalu cyflogau a thaliadau i aelodau cyfetholedig.\n(ii) Bod y Pwyllgor yn nodi lefel y gefnogaeth a roddir i aelodau i ymgymryd â’u dyletswyddau, o ran ‘Penderfyniadau’ 9 a 10 a 40 yr Adroddiad Blynyddol.\nCANLLAWIAU DIWYGIEDIG DRAFFT AR Y COD YMDDYGIAD PDF 207 KB\nYstyried adroddiad gan y Swyddog Monitro (copi ynghlwm) yn hysbysu’r Aelodau am ymgynghoriad a gwblheir gan Ombwdsmon Gwasanaethau Cyhoeddus Cymru (yr Ombwdsman), ynghylch canllawiau drafft newydd i aelodau etholedig ar y Cod Ymddygiad.\nAppendix 1 , Eitem 7. PDF 430 KB\nAppendix 2 , Eitem 7. PDF 446 KB\nCyflwynodd y Swyddog Monitro Ymgynghoriad Ombwdsmon Gwasanaethau Cyhoeddus Cymru – Canllawiau Diwygiedig Drafft ar y Cod Ymddygiad ar gyfer Aelodau o Gynghorau Sir, Tref, Dinas a Chymuned (a ddosbarthwyd ymlaen llaw). Roedd yr adroddiad yn sôn am ymgynghoriad gan Ombwdsmon Gwasanaethau Cyhoeddus Cymru, (yr Ombwdsman) ynghylch canllawiau drafft newydd i aelodau etholedig ar y Cod Ymddygiad.\nCyhoeddwyd Canllawiau presennol yr Ombwdsman ar y Cod Ymddygiad i Aelodau ym mis Awst 2016. Lluniwyd y canllawiau i gynorthwyo aelodau i ddeall eu rhwymedigaethau dan y Cod Ymddygiad. Mae’r pwrpas yn parhau i fod yr un fath ar gyfer y drafft diweddaraf hefyd.\nRoedd y canllawiau diwygiedig drafft yn destun ymgynghoriad yn dilyn fformat tebyg i’r canllawiau blaenorol. Mae’n ymddangos bod y ddogfen wedi’i diwygio i gynnwys rhagor o eglurder ac mae rhagor o enghreifftiau wedi’u cynnwys i gefnogi hyn, mae’n bosibl y bydd aelodau’n eu hadnabod o fersiynau blaenorol o Lyfr Achosion y Cod Ymddygiad. Mae’r canllawiau diwygiedig drafft yn teimlo’n fwy cyfoes na’r canllawiau sydd ar waith ar hyn o bryd ac mae’n debyg y byddant o gymorth i gynghorwyr presennol ac aelodau etholedig newydd yn 2022. Mae’n debyg y bydd y dogfennau hyn yn cynorthwyo â darparu hyfforddiant yn dilyn etholiadau 2022.\nGwrthododd Panel Dyfarnu apêl gan Gynghorydd Cymuned yn erbyn penderfyniad pwyllgor safonau lleol ei fod wedi methu â dangos parch ac ystyriaeth o eraill trwy bostio sylwadau amrywiol ar-lein yn beirniadu'r aelodau eraill a’r ffordd roedd y Cyngor yn cael ei redeg. Casgliad yr Uchel Lys oedd er bod ei sylwadau yn goeglyd ac yn wawdiol a bod y tôn yn gwawdio ei gyd aelodau, “mynegiad gwleidyddol” oedd ei sylwadau gan fod mwyafrif y sylwadau yn ymwneud â'r ffordd roedd y Cyngor yn cael ei redeg, sut roedd ei benderfyniadau'n cael eu cofnodi, a chymhwysedd yr aelodau. Yn ôl y dyfarniad, ni roddwyd unrhyw ystyriaeth i’r angen bod rhaid i wleidyddion fod yn “groendew”.\nYn yr ail achos, clywodd yr Uchel Lys apêl yn erbyn penderfyniad y Panel Dyfarnu bod aelod o gyngor sir wedi torri’r Cod 14 gwaith, trwy fethu â dangos parch ac ystyriaeth i swyddogion y Cyngor, defnyddio ymddygiad o fwlio, ceisio cyfaddawdu ar ddidueddrwydd swyddogion a dwyn anfri ar swyddfa’r aelod. Digwyddodd yr achosion o dorri’r Cod dros gyfnod o ddwy flynedd ac roeddynt yn cynnwys sylwadau ac ymddygiad oedd yn feirniadol o uwch swyddogion a swyddogion iau ac yn fygythiol tuag atynt. Daeth y Llys i'r casgliad bod y Cod wedi cael ei dorri’n fwriadol ym mhob achos a bod rhywfaint o’r camymddwyn yn ddifrifol.\nDywedodd y Swyddog Monitro wrth y pwyllgor bod yr adroddiad wedi cael ei drafod yn flaenorol yn y Pwyllgor Safonau, roeddynt yn credu bod y canllawiau yn hawdd i’w darllen, serch hynny roeddynt yn teimlo y dylai fod yna ganllawiau ychwanegol am elfen cyfryngau cymdeithasol o fod yn gynghorydd.\nTrafodwyd y pwyntiau canlynol mewn mwy o fanylder -\n· Fe dynnodd yr aelodau sylw at yr achos cyntaf y soniwyd amdano, am y gwahaniaeth rhwng sylwadau gwleidyddol a phersonol, roeddynt yn teimlo ei bod hi’n anodd derbyn bod yn rhaid i’r rhai mewn swydd gyhoeddus fod yn “groendew”. Teimlwyd bod yr agwedd hon o fod yn gynghorydd yn lleihau awydd pobl rhag bod eisiau sefyll mewn etholiad.\n· Gofynnodd y pwyllgor petaent yn gweld Cynghorydd arall yn torri’r cod ymddygiad, a fyddai hawl ganddynt ymyrryd i’w hysbysu eu bod yn torri’r rheolau. Fe atebodd y Swyddog Monitro gan ddweud bod yr Ombwdsmon yn ffafrio bod mân broblemau lleol rhwng aelodau yn cael eu trin trwy weithdrefnau datrysiad lleol lle y bo’n bosibl. Fe ychwanegodd nad oedd yna unrhyw beth yn ... view the full Cofnodion text for item 7.\n· Fe awgrymodd y pwyllgor y gellir trafod hyfforddiant aelodau cyn yr etholiadau lleol sydd i ddod, er mwyn sicrhau y bydd unrhyw aelodau etholedig newydd yn derbyn hyfforddiant digonol.\n· Cafodd amrywiaeth o fewn y Cyngor ei godi oherwydd pan gafodd yr aelodau eu hethol, fe soniwyd y byddai yna brosiect yn ei le, gofynnodd yr aelodau am ddiweddariad yng nghyfarfod mis Hydref.\nPENDERFYNWYD nodi’r diweddariad ar lafar.\nDaeth y cyfarfod i ben am 12:10pm.


Sgwrsio Dinasoedd eraill yn Iddewig Ymreolaethol Oblast. Sgwrsio am ddim gyda dieithryn ar hap yn syth o Dinasoedd eraill yn Iddewig Ymreolaethol Oblast.\nChatroulette Dinasoedd eraill yn Iddewig Ymreolaethol Oblast\nCroeso i Chatroulette Dinasoedd eraill yn Iddewig Ymreolaethol OblastCyswllt i berson aleatory unrhyw le yn y byd. Gyda Chatroulette Dinasoedd eraill yn Iddewig Ymreolaethol Oblast gallwch ddewis rhwng yr opsiynau canlynol:- Sgwrs am ddim gyda phob math o bobl o Dinasoedd eraill yn Iddewig Ymreolaethol Oblast. I nodi hyn, ewch i 'Settings'.- Sgwrs gyda gwe-gamera yn y modd 'n fideo'.- Sgwrs gyda meicroffon yn y modd 'micro'.- Sgwrs safle ddienw heb micro ac nid oes unrhyw 'n fideo yn y modd' testun '.- Spy sgyrsiau eraill yn ddienw os ydych yn caniatáu.- Os nad ydych yn dymuno i ni spied newid yn 'Settings'.I ddechrau pwyswch 'F2' neu cliciwch 'dechrau'.\nRhestr o ddinasoedd yn Dinasoedd eraill yn Iddewig Ymreolaethol Oblast:


Ymwelwyr o Loegr: pobol y canolbarth yn “bryderus iawn” am y penwythnos – Golwg360\nYmwelwyr o Loegr: pobol y canolbarth yn “bryderus iawn” am y penwythnos\n14 Mai 2020 am 16:35 Diweddarwyd 15 Mai 2020 am 09:44\nMae pobol y canolbarth yn “bryderus iawn” am y ffaith bod rheolau covid-19 wedi’u llacio yn Lloegr, yn ôl cynghorydd lleol.\nEr bod rheolau’n parhau yn weddol lym yng Nghymru, yr Alban a Gogledd Iwerddon; mae pobol dros Glawdd Offa bellach ond yn gorfod “cadw’n wyliadwrus” (term Llywodraeth San Steffan).\nMae cryn ddyfalu y bydd hyn yn arwain at gynnydd mewn ymweliadau i Gymru, a dyma fydd y penwythnos cyntaf â’r newidiadau yna mewn grym.\nYn ôl Elwyn Vaughan, Cynghorydd Cyngor Powys tros ward Glantwymyn (yng ngogledd y sir), mae’r bobol mae e’n eu cynrychioli yn ofidus tu hwnt.\n“Mae’n dywydd braf,” meddai. “Maen nhw’n addo y bydd yn gwella dros y penwythnos. Ac felly yn amlwg [mae pobol] yn bryderus.\n“Rydym ni ers y dechrau un wedi cael pobol yn ymweld â llefydd fel Pennal, Llanbrynmair, ac yn y blaen – i’w tai haf. Dydy Amwythig ddim yn bell iawn.\n“Ac ar ôl sylwadau ein hannwyl gyfaill, Aelod Seneddol Amwythig, diwrnod o’r blaen; mae pobol efo rheswm i bryderu.”\nCyfeirio mae’r cynghorydd Plaid Cymru at sylwadau’r Aelod Seneddol Ceidwadol, Daniel Kawczynski – mi alwodd yr wythnos hon am ddiddymu Senedd Cymru.\nTaclo’r tai haf\nMae Elwyn Vaughan eisoes wedi codi pryderon am sefyllfa tai haf Cymru yng nghyd-destun coronafeirws.\nAc er bod Llywodraeth Cymru bellach wedi llymhau’r drefn – mae’n anoddach erbyn hyn i berchnogion ail gartrefi hawlio grantiau i fusnesau – nid yw’n gwbl fodlon.\n“Mae’n well nag oedd – yn ddi-os,” meddai. “Ond mae dal ychydig bach yn hap a damwain. Beth mae yn amlygu ydy ar ôl y feirws yma bod yn rhaid eistedd lawr go iawn a thaclo hyn yn iawn.\n“Mae nifer ohonom ni wedi pregethu ers blynyddoedd bod eisiau cau’r bwlch yma. Mae hyn yn wir yng Nghymru a Lloegr. Ac yn anffodus dydy gwleidyddion yng Nghaerdydd, nac yn Llundain, wedi taclo’r peth.\n“Mae eisiau gwneud hynny. Ac yna fyddwn ni ddim yn wynebu’r her a’r nonsens rydym wedi ei wynebu yn y cyfnod yma byth eto.”


Swyddi Swyddi Mantell Gwynedd\nDim swyddi ar hyn o bryd\nSwyddi eraill o fewn y Trydydd Sector\nSwydd: Cynorthwydd Prosiect\nCyflog: £20,202 pro rata\nGwybodaeth gryno: Cytundeb tan diwedd Medi 2017\nSwydd 22 awr yr wythnos\nAm fwy o fanylion cysylltwch â Gerallt Hughes ar gerallthughes@outlook.com /07765655848\nSwydd: Aelod o Bwyllgor Mudiad:\nFforwm Defnyddwyr Gwasanaeth, Teuluoedd a Gofalwyr Gogledd Cymru\nGwybodaeth gryno: Mae'r fforwm sydd wedi'i sefydlu er mwyn casglu sylwadau a phryderon pobl sy'n defnyddio neu wedi defnyddio, cyfleusterau camddefnyddio sylweddau a/neu iechyd meddwl, yn ogystal â'u gofalwyr neu eu teuluoedd. Mae'r fforwm yn gweithredu fel sianel rhyngddyn nhw a'r cyrff statudol perthnasol.\nMae'r aelodau'r pwyllgor yn ymwneud â gwaith arwain, datblygu a llunio'r mudiad yn ogystal â rheoli sut caiff ei weinyddu. Fel aelod o'r pwyllgor byddwch chi'n chwarae rhan hanfodol yn y tim sy'n llywio'r fforwm a byddwch chi'n gyd-gyfrifol am ei wethredoedd a'i faterion.\nMae angen paratoi a chyflwyno'r holl ddatganiadau o ddiddordeb yn ysgrifenedig erbyn yr 31ain o Fawrth 2017 a'u hanfon: trwy e-bost at: caniad@caniad.org.uk neu at: Audrey.Edwards@probation.gsi.gov.uk\nAudrey Edwards, Ysgrifenyddes, Fforwm Defnyddwyr Gwasanaeth, Teuluoedd a Gofalwyr Gogledd Cymru, Canolfan Dawn, 35-37 Rhodfa'r Tywysog, Bae Colwyn, LL29 8PD\nSwydd: Cydlynydd Lles y Gymuned Mudiad: Tan y Maen\nCyflog: £10 - £12.50 yr awr\nLleoliad: Canolfan Lles Tan y Maen, Blaenau Ffestiniog\nGwybodaeth gryno: Oriau gwaith: 14 awr yr wythnos Cytundeb: Cytundeb 6 mis i gychwyn Am fanylion pellach:\nDylid gwneud ceisiadau drwy anfon CV diweddar a llythyr eglurhaol at phil.tanymaen@btinternet.com\nDyddiad cau ar gyfer ceisiadau: 31 Mawrth 2017. Swydd: Cynorthwyydd Cyffredinol\nCyflog: £7.85 yr awr\nLleoliad: Caffi Te a Cofi, Caernarfon\nGwybodaeth gryno: Rydym yn chwilio am unigolyn i weithio yn ein caffi fel cynorthwyydd cyffredinol. Yn ddymunol gyda thrwydded gyrru llawn a dros 25 ond all cael ei drafod os ddim.\nHyd at 37 awr mewn cyfnodau prysur ac yn ddibynnol ar yr unigolyn. Manylion pellach: Cysylltwch os oes gennych ddiddordeb 01286 671153 lyndsey@gisda.co.uk neu rhowch neges drwy facebook.\nSwydd: Cydlynydd Camddefnyddio Sylweddau Mudiad: Caniad - Gwynedd ac Ynys Môn\nCyflog: £18,500 y flwyddyn pro rata (£14,800)\nGwybodaeth gryno: Mae Caniad yn brosiect yng ngogledd Cymru ar gyfer cynnwys gofalwyr a defnyddwyr gwasanaeth iechyd meddwl a chamddefnyddio sylweddau, ac mae’n cael ei reoli ar y cyd gan CAIS a Hafal. O fewn y prosiect, rydym yn chwilio am gydlynydd i ddod â phobl ynghyd sydd wedi cael profiad diweddar o ddefnyddio gwasanaethau camddefnyddio sylweddau. Yn y rôl hon, byddwch yn cefnogi fforymau i recriwtio a chefnogi aelodau newydd, a helpu i hwyluso mecanweithiau lle gallant rannu eu profiadau a chyfrannu at gynllunio a gwerthuso’r gwasanaeth yn y dyfodol.\nGyda phrofiad amlwg o weithio gyda grwpiau sydd dan anfantais, bydd gennych ddealltwriaeth gadarn o wasanaethau camddefnyddio sylweddau, a dealltwriaeth o’r manteision a’r heriau a geir wrth gynnwys gofalwyr a defnyddwyr gwasanaeth. Bydd angen trwydded yrru lawn arnoch a cherbyd at eich defnydd hefyd, ac mae'r gallu i siarad Cymraeg yn hanfodol.\nManylion pellach: Dim ond ceisiadau sy’n cael eu cyflwyno ar ffurflen gais CAIS a dderbynnir.\nRhaid i chi fynd i’r dudalen swyddi gwag ar wefan CAIS i gael ffurflen gais a disgrifiad swydd –www.cais.co.uk\nDylid dychwelyd ceisiadau llawn i: laura.roberts@cais.co.uk\nNeu i Adran AD CAIS, 12 Sgwâr y Drindod, Llandudno LL30 2RA (Ffôn 01492 863000)\nSwydd: 'Transitioner' i Brosiect 'Voyager'\nCyflog: £15,279 (pro rata o £24,000)\nGwybodaeth gryno: Contract 2 flynedd\nAngen cymhwyster cwnsela\nAm fwy o fanylion cysylltwch: 01745 816947 neu enquiries@acnwc.org\nSwydd: Hwylusydd Prosiect Fforwm\n£16,052 pro rata\nGwybodaeth gryno: 13 awr yr wythnos\nSiaradwr Cymraeg yn ddymunol\nAm fwy o wybodaeth: 01745 816947 neu enquiries@acnwc.org\nSwydd: Hwylusydd Grwp Siediau Dynion\nMudiad: Canolfan Tan y Maen Cyflog: £10 yr awr\nLleoliad: Blaenau Ffestiniog a Dolgellau\nGwybodaeth gryno: Mae Canolfan Lles Tan-y-Maen yn chwilio mewn i recriwtio person i fod yn Hwylysudd ar gyfer grwp Siediau Dynion i gydlynu gyda ei priosect Siediau Dynion newydd fydd yn seiliedig ym Mlaenau Ffestiniog a Dolgellau.\nByddwch hefyd yn datblygu ffyrdd llwyddiannus fydd yn cynyddu, fydd yn cynnal ac yn cymryd rhan tra yn rheoli arian o fewn cyllideb, archwylio cynaliadwyedd ac yn sicrhau rhaglen gwerthuso ar gyfer defnyddwyr cryf.\n£10 yr awr ar gyfer mwyafrif hyd at 12 awr yr wythnosol. Mae’r deiseb ei hun ar term sefydlog ar gyfer y 6 mis gynta gyda\n3 mis gya ar term cyfnod prawf. Mae’r cyllid ar gyfer y post hwn yn dod i ben ar ddiwedd mis Rhagfyr 2017.\nDerbynnir ceisiadau gan CV i’r cyfeiriad e-bost isod.\nAm fwy o gwybodaeth cysylltwch â Canolfan lles Tan-y-Maen unai trwy ebost sef : Tanymaen@btinternet.com neu ffoniwch Phil Griffiths ar 07964 858095.\nCewch gwybodaeth am disgrifiad gwaith llawn a manyldeb person bydd ar gael neu fydd yn gael ei yrru fel meant yn gofyn. Bydd holl ymgeisiwyr yn gorfod mynd trwy gwyriad deiseb DBS llawn ar gyfer y post hwn.\nCyflog: Ni roddir tâl ond fe delir costau teithio a threuliau rhesymol\nGwybodaeth gryno: Ydych chi wedi cael profiad o drallod meddwl neu salwch meddwl o gwbl? Oes gennych chi’r sgiliau a’r ymrwymiad i’n galluogi i gyrraedd ein potensial llawn?\nOs felly fe hoffem glywed gennych chi.\nEr mwyn i ni barhau i dyfu a chynnal ein hansawdd a’n hymrwymiad i rymuso defnyddwyr gwasanaeth, rydyn ni’n chwilio’n barhaus am Gyfarwyddwyr a all sicrhau ein bod yn parhau i gael ein harwain, a’n bod yn gynrychioliadol o’r pobl rydym yn eu gefnogi.\nHyd yma fe seiliwyd ein llwyddiant ar ymrwymiad a brwdfrydedd y rheiny sydd wedi gweithio fel Cyfarwyddwyr i ni yn ein hardaloedd.\nRydyn ni’n chwilio am Gyfarwyddwyr sydd â gweledigaeth strategol a chreadigrwydd, ac yn mwynhau sialens. Os teimlwch chi mai chi yw’r person hwnnw ac fe allwch ymrwymo i 6 – 8 o gyfarfodydd y flwyddyn, yna cysylltwch â ni, os gwelwch yn dda.\nNi roddir tâl am fod yn Gyfarwyddwr ond fe delir costau teithio a threuliau rhesymol, fe gewch gefnogaeth yn eich rôl ac fe roddir unrhyw dysgu a datblygu a fydd ei angen.\nManylion pellach: I gael gwybodaeth bellach cysylltwch â Rheolwr y Cynllun, Gareth Owen ar (01248) 671 223 neu e-bost: admin@mhas.co.uk\nGwybodaeth gryno: Mae Unllais yn chwilio am aelodau newydd ar gyfer ei Fwrdd Ymddiriedolwyr. Gan weithio ledled Gogledd Cymru mae Unllais, fel sefydliad elusennol, yn gweithio er budd pobl sy’n profi problemau iechyd meddwl drwy gynorthwyo gwaith sefydliadau’r trydydd sector, defnyddwyr gwasanaeth a gofalwyr sy’n ymgymryd â darparu gwasanaethau.\nMae gwasanaethu fel ymddiriedolwr yn gyfle gwerth chweil i wirfoddoli, i rywun roi rhywbeth yn ôl i’w cymuned ac i fod yn hapus i rannu eu sgiliau a’u profiad yn enwedig mewn\n• cynllunio busnes • personél/rheolaeth • Adnoddau Dynol a\n• rheolaeth ariannol.\nMae elusennau’n wynebu mwy o heriau nag erioed heddiw o ran cyflenwi eu hamcanion a bodloni anghenion eu buddiolwyr. Mae Unllais, er mwyn wynebu’r heriau sydd o’n blaen ac wrth feddwl y tu hwnt i’r gorwelion presennol ac ymestyn sgôp yr hyn a wnawn ni, yn ceisio adeiladu ar ei lwyddiannau a’i gyflawniadau.\nMae’r sefydliad yn darparu cwrs cynefino, cymorth a hyfforddiant i’w Ymddiriedolwyr a byddai’r Bwrdd yn croesawu llythyr yn mynegi diddordeb ynghyd â CV gan unrhyw un a fyddai’n dymuno dod yn Ymddiriedolwr.\nManylion pellach: Gofynnir i bobl sydd â diddordeb mewn bod yn ymddiriedolwr i Unllais anfon eu llythyrau o ddiddordeb a’u CV at Joan Doyle, Cyfarwyddwr Gwasanaethau, Unllais 42 Glanrafon, Bangor, Gwynedd LL57 1LH neu e-bost director@unllais.co.uk.\nFfoniwch 07766183275 i gael trafodaeth anffurfiol\nSwydd: Aelodau Bwrdd Mudiad: Cymorth i Ferched Bangor Cyflog: Gwirfoddoli\nGwybodaeth gryno: Yr ydym yn chwilio am fewnywod sydd yn frwd dros ddod a thrais i fenywod i ben i ymuno a’n Bwrdd Ymddiriedolwyr. Yn benodol, yr ydym yn chwilio am fenywod sydd a’r sgiliau a profiad canlynol: Sgiliau cyllidebol / codi arian;\nLlywodraethu; a Cyfryngau / hysbysebu.\nManylion pellach: Am fwy o wybodaeth neu i gofrestru eich diddordeb, cewch cysylltu a’r Cydlynydd, Chris Ewing, ar 0148 679052 neu drwy ebostio: chris@bangorwomensaid.org Swyddfa Gofrestredig: CAERNARFON 23-25 Y Bont Bridd


Salmau 50 BWM - Salm Asaff. DUW y duwiau, sef yr - Bible Gateway\nSalmau 49Salmau 51\nSalmau 50 Beibl William Morgan (BWM)\n50 Duw y duwiau, sef yr Arglwydd, a lefarodd, ac a alwodd y ddaear, o godiad haul hyd ei fachludiad. 2 Allan o Seion, perffeithrwydd tegwch, y llewyrchodd Duw. 3 Ein Duw ni a ddaw, ac ni bydd distaw: tân a ysa o’i flaen ef, a thymestl ddirfawr fydd o’i amgylch. 4 Geilw ar y nefoedd oddi uchod, ac ar y ddaear, i farnu ei bobl. 5 Cesglwch fy saint ynghyd ataf fi, y rhai a wnaethant gyfamod â mi trwy aberth. 6 A’r nefoedd a fynegant ei gyfiawnder ef: canys Duw ei hun sydd Farnwr. Sela. 7 Clywch, fy mhobl, a mi a lefaraf; O Israel, a mi a dystiolaethaf i’th erbyn: Duw, sef dy Dduw di, ydwyf fi. 8 Nid am dy aberthau y’th geryddaf, na’th boethoffrymau, am nad oeddynt ger fy mron i yn wastad. 9 Ni chymeraf fustach o’th dŷ, na bychod o’th gorlannau. 10 Canys holl fwystfilod y coed ydynt eiddof fi, a’r anifeiliaid ar fil o fynyddoedd. 11 Adwaen holl adar y mynyddoedd: a gwyllt anifeiliaid y maes ydynt eiddof fi. 12 Os bydd newyn arnaf, ni ddywedaf i ti: canys y byd a’i gyflawnder sydd eiddof fi. 13 A fwytâf fi gig teirw? neu a yfaf fi waed bychod? 14 Abertha foliant i Dduw; a thâl i’r Goruchaf dy addunedau: 15 A galw arnaf fi yn nydd trallod: mi a’th waredaf, a thi a’m gogoneddi. 16 Ond wrth yr annuwiol y dywedodd Duw, Beth sydd i ti a fynegech ar fy neddfau, neu a gymerech ar fy nghyfamod yn dy enau? 17 Gan dy fod yn casáu addysg, ac yn taflu fy ngeiriau i’th ôl. 18 Pan welaist leidr, cytunaist ag ef; a’th gyfran oedd gyda’r godinebwyr. 19 Gollyngaist dy safn i ddrygioni, a’th dafod a gydbletha ddichell. 20 Eisteddaist a dywedaist yn erbyn dy frawd: rhoddaist enllib i fab dy fam. 21 Hyn a wnaethost, a mi a dewais: tybiaist dithau fy mod yn gwbl fel ti dy hun: ond mi a’th argyhoeddaf, ac a’u trefnaf o flaen dy lygaid. 22 Deellwch hyn yn awr, y rhai ydych yn anghofio Duw; rhag i mi eich rhwygo, ac na byddo gwaredydd. 23 Yr hwn a abertho foliant, a’m gogonedda i: a’r neb a osodo ei ffordd yn iawn, dangosaf iddo iachawdwriaeth Duw.


Mwy o gydnabyddiaeth yn Ewrop i Ysgol Seicoleg Bangor – Newyddion a Digwyddiadau, Prifysgol Bangor\nSefydliad annibynnol yw’r Ganolfan Datblygu Addysg Uwch sydd yn ymrwymedig i ddiwygio addysg uwch. Bwriad Tabl Rhagoriaeth y Ganolfan Addysg Uwch yw helpu i roi gwybodaeth am ansawdd addysgu ac ymchwil ôl-radd unrhyw adran i fyfyrwyr sy’n dymuno astudio ar lefel ôl-radd , yn ogystal ag i staff academaidd ac anacademaidd sydd â diddordeb mewn safle adran unigol yn Ewrop. Mae’r drefn sgorio’n cynnwys gwerthusiadau gan fyfyrwyr a gwybodaeth am raglenni astudio ac offer addysgu, cyfrifiadurol a labordy, perfformiad ymchwil ac agweddau rhyngwladol.\n"Rydw i wrth fy modd bod Ysgol Seicoleg Bangor wedi gwneud cystal yn y tabl hwn o adrannau Seicoleg elit. Mae’r ffaith ein bod wedi ennill 6 seren yn yr arolwg sefydliadol, sy’n ein gosod yn y trydydd safle’n gyffredinol, yn arwydd rhagorol o ansawdd yr amgylchedd ymchwil y gallwn ei gynnig i fyfyrwyr ôl-radd ac i staff. Os cymerwn i ystyriaeth hefyd yr amgylchedd naturiol anhygoel sydd yng nghyffiniau’r brifysgol, credaf nad oes yr un adran well yn y Deyrnas Unedig ar gyfer gweithio neu astudio " meddai’r Athro Oliver Turnbull, Pennaeth yr Ysgol.\nMae Ysgol Seicoleg Bangor yn un o’r ysgolion mwyaf yn y Deyrnas Unedig hefyd o ran nifer ei myfyrwyr ac yn cynnig i fyfyrwyr cartref a rhyngwladol fel ei gilydd gyfuniad o faint ac ansawdd, mewn amgylchedd naturiol gwych ac mewn dinas fywiog lle mae myfyrwyr yn cyfrif. Nid yw’r elfennau hyn ar gael mewn lleoedd eraill. Ewch i wefan yr Ysgol Seicoleg i gael mwy o fanylion am raddau Seicoleg ac allbwn ymchwil yr ysgol."


Perchnogion Swyddfa'r Post Blaenafon yn gobeithio y gall enwebiad fod o fudd i'r gymuned - Torfaen Economy & Enterprise\nPerchnogion Swyddfa'r Post Blaenafon yn gobeithio y gall enwebiad fod o fudd i'r gymuned\nYn ôl y Pontypool Free Press, mae perchnogion Swyddfa’r Post, Blaenafon, Nick a Wendy Horler, ar ben eu digon ar ôl cael eu henwebu ar gyfer gwobr genedlaethol arall. Maen nhw yng nghategori'r ‘Siop/Swyddfa Bost Bentref Orau’ yng ngwobrau’r Gynghrair Cefn Gwlad. Adnabyddir y gwobrau yma fel yr ‘oscars cefn gwlad’ ac maen nhw nawr yn eu 14eg blwyddyn. Dyma ddathlu blynyddol ar fwyd a ffermio, menter a threftadaeth Prydeinig. Bydd y pencampwyr rhanbarthol Cymreig yn cael eu cyhoeddi yn y Senedd yn Ebrill.\nDarllenwch fwy yn y Pontypool Free Press